Қурбонлик фазилати - Mehrob.uz\nМақолалар access_time29-март 2017, 16:29\nЭри бор аёлга совчи бўлиш мутлақ ҳаромдир, гуноҳдир. Баъзилар «Бу…\naccess_time29-июль, 13:30 visibility263\nБу масалани иложи борича кишиларни қизиқтириш мақсадида қуръон ва ҳадис маъноси билан суғорилган уламолар сўзлари билан қилишга ҳаракат қилинди. Буни каминадан оддий сухбат ўрнида қабул қилгайсизлар. Зеро Самарқандлик Орифлар Султони, ҳақиқат изловчиларининг ҳужжати, илоҳий халифа, буюк муршид, ҳақиқий қутб Боязид Бистомий раҳматуллоҳи алайҳи айтадилар:\nЯхши киши суҳбати ортиқдир, яхши ишдан!\nЁмон киши суҳбати ёмонроқдир, ёмон ишдан!\nШу сабабдан улуғлар сўзларига таянган ҳолда бу суҳбатни иложи борича чиройли қилишга ҳаракат қиламиз. Чунки Аллоҳ таоло ҳаракат қилувчи ва ғайратини Ўзи йўлида сарфловчи бандасига ёрдамини аямайди. Абдураҳмон Жомий раҳматуллоҳи алайҳи шарҳи муллада келтиради: Агар банда яхши ишга ўзини сарф айласа, Аллоҳ унинг ёрдамчиси бўламан, деган сўзни келтиради.\nАллоҳ севган бандасининг учта белгиси, аломати бор.\nТавозеси ерга ўхшар!\nҲожи кишилар уй тавоф этмоқ билан, муҳаббат аҳли эса кўнгил иморати билан дийдор истарлар, дейди Боязид Бистомий раҳматуллоҳи алайҳ. Ориф киши ҳеч бир амалига шод, хурсанд бўлмайди. Ва ҳеч нарсага ҳам рози бўлмайди. Аллоҳни таниган кишилар қанча амалларини пухта қилсалар ҳам уни кам санашади ва ҳеч у амалларига кўнгиллари тўлишмайди. Ва нимчаки амалларни назарига асло олишмайди. Бизлар ҳам амалларни қилишда гўё шулар мисоли амал қилишимиз керак. Бу сўзлар аслида амал қилиш учун айтилмоқда. Уни эшитганда мазза қилиш учунмас. Волидайи муҳтарам отамнинг айтишларича: Жарқурғонда бир чўпон қурбонлик ҳақидаги бундай суҳбатларни эшитгандан сўнг ҳар йили қишлоқ оралаб хой кишилар чиқинглар! ким қурбонлик қилишга имкон қилмаган бўлса, бу қўйлардан олсин, деб тинмай айланиб, юрарканлар. Қаранг! Қурбонлик куни уларнинг қалбларига тўлиқ хурсанчиликни солмоқда. Буни аслида ҳозирги кунда деярли кўп бойлар амалга оширса, бўлади. Баъзи бойлар ўзлари қодир бўла туриб ўзларининг жонларини уйлаб, қурбонликни қилишмаганига хайрон бўламиз. Шуни билинг! Бу дунё синов дунёси. Аллоҳ ҳар бир бандасини бойлик бириб синаб кўради. Шу синов муддатидан ўтолмасангиз Аллоҳнинг жазоси қаттиқ бўлади. Юқори савоб амалига юқори жазо тайинланади. Тезроқ ғафлат ўйқусидан уйғонинг ва олдинги қодир бўлган қазо қурбонликларни ҳам қилиб қўйинг, у ҳақида ҳам албатта сўраласиз. Мен бу саҳийликни гўё Иброҳим алайҳиссаломнинг саҳийлигига ўхшатгим келди. Иброҳим алайҳиссаломнинг қўйларинг сони сон – саноқсиз бўлган. Қўйларини қўриқлайдиган итларининг сони 30 мингта бўлган. Уларнинг ҳар бирининг буйнида тиллодан занжирлари бўлган. Туя ва қорамолларининг ҳам сони йўқ бўлган бой бир пайғамбар бўлган. Бир тасаввур қилинг! Қанча қўй бўлиши мумкин! Аллоҳ таоло у пайғамбарни кўп мақтайверганидан улар ҳасад қилишиб, Аллоҳ таолодан фаришталар Я Аллоҳ нимага сен Иброҳимни Халилим- дўстим(“Ваттаҳазаллоҳу Иброҳийма халийла”)дейсан. Агар сен ундан бутун бойликларини олиб қўйсан, у сенга ибодат қилмай қўяди, дейишади. Шунда Аллоҳ таоло бўлмаса синаб кўринглар, дейди. Икки фаришта инсон суратида қўй боқаётган Иброҳим алайҳиссаломнинг олдига келиб, эй Иброҳим бизларга молларингдан бермайсанми? – дейди. Бир мартагина тасбеҳ айтсаларингиз молларимнинг учдан бир қисмини бериб юбораман, дейди. Бу сўздан синовга келган фаришталар қилган ишларидан хижолат бўлган ҳолатда ажабланиб тасбеҳ айтишди. Иброҳим алайҳиссаломнинг ўзлари яна айтди: яна бир марта айтсанглар учдан икки қисми сизларники, деди. Улар тасбеҳ айтишди. Иброҳим алайҳиссалом агар яна бир марта тасбеҳ айтсаларингиз ҳамма молларим сизларники, деди. Улар тасбеҳ айтишди. Бунга бутун осмондаги фаришталар гўвоҳ бўлишиб, хайратдан қойил қолишди. Кейин икки фаришта хижолат бўлишиб, биз синовга келган фаришталармиз бизга моллар керакмас, дейишди. Кейин Иброҳим алайҳиссалом мен сўзимдан қайтмайман, нима қилсаларингиз ўзларингиз хал қилинглар, деди. Аллоҳ у молларни вақфга айлантирди. Бутун дунёга у пайғамбарнинг моллари тарқаб кетди.\nҚурбонлик фазилатига саҳийлар ва саҳий бўлмаса ҳам Унга мухлис бўлган бандалар етишади. Чунки Аллоҳ таоло: “Лекин Унга сиздан тақво етадир”. Қурбонлик масаласида ҳақиқий тақво зарур ва лобуд. Ихлоссиз гўшт ейиш мақсадида ёки бошқа мақсадлар ила қилсангиз, амалингизга яраша савоб берилади. Айниқса, бу масалага жиддий ёндашиш, иложи бўлса бунга эътиборни тўғри қаратиб, уни қилиш учун хатто жонингизни ҳам аямайдиган даражада қилишга шариат чақиради. Биз шариатга амал қилишни саҳобайи киромлардан ўрганишимиз керак. Улар илоҳий амрга ўзларини тўлиқ фидо қилишга ўлгурган. Улар шариатнинг ҳар қандай қийин синовларини ҳам бажаришга тайёр бўлишган. Шуни учун биз ҳам саҳобалардек амал қилсак, худди шундай савобга ва мақомга эришамиз.\n“Ва туяларни сиз учун Аллоҳнинг нишонларидан қилдик. Уларда сизга яхшилик бор. Уларга олд оёқларидан бири боғлиқ турган ҳолида Аллоҳнинг номини зикр қилинг. Ёнлари ерга текканида эса, бас, улардан енг ва қаноатли ва тиланган камбағалларни ҳам таомлантиринг. Шундай қилиб, Биз уларни сизга бўйинсундириб қўйдик. Шоядки шукр қилсангиз. Уларнинг гўштлари ҳам, қонлари ҳам зинҳор Аллоҳга етмайдир. Лекин Унга сиздан тақво етадир. Шундай қилиб, сизни ҳидоят қилгани эвазига Аллоҳга такбир айтишингиз учун уларни сизга бўйинсундириб қўйди. Яхшилик қилгувчиларга башорат беринг” (Ҳаж сураси 36-37 оятлар).\nДемак Аллоҳ таоло туя, қўй, эчкиларни сўйишни диннинг шиорларидан қилди. Бу амалларни бажаришда Аллоҳ таолонинг азамати ва динининг улуғлиги зоҳир бўлади.Ундан ташқари жониворларни сўйишда биз учун бошқа фойдалар ҳам бор. Дунёвий фойда масалан, ейиш, ичиш бўлса, ухровий фойда эса чексиз савобдир. Қурбонликдаги ихлос, хоссатан Аллоҳ таоло ва савоб олиш мақсади билан қилишдир.\n“Кимки қурбонликни дили хурсанд ва савоб умидида қилса, у(қурбонлик) у учун дўзахдан парда бўлади” дедилар” (Табароний ривояти).\n“Қурбонлигингиз олдида туриб, гувоҳ бўлинг. Чунки қурбонлик қонининг биринчи қатраси томчиси билан ўтган гуноҳларингиз мағфират қилинади” дедилар.\nАбул Қосим Асбаҳоний Али розияллоҳу анҳудан ривоят қилади. Унинг лафзи: "Расулуллоҳ соллаллоҳу алайҳи васаллам эй Фотима тур ва гувоҳ бўлгин қурбонлигингга. Чунки қурбонлик қонининг биринчи қатраси томчиси билан ўтган гуноҳларингиз мағфират қилинади” дедилар. Қурбонлигинг гўшти ва қони қиёмат кунида тарозингга 70 марта зиёда қилиб тортилади, дедилар. Абу Саъид розияллоҳу анҳу айтади: “Эй, Аллоҳнинг Расули бу фақат Муҳаммад оиласи учун хосми?”. Чунки улар яхшиликда хосланган оиладандир. Ёки барча мусулмонлар учунми?” дедилар. Шунда у зот:\nБаъзи машойиҳларимиз Ҳазрати Алининг бу келтирган ҳадисларини яхши санашди. Яна ҳам тўғрисини Аллоҳ билади. Қаранг! Ва фикр қилинг! Бу фазилати илохийга бир арзимаган амалимиз ортидан хисоби йўқ ва фазилати чексиз бўлган Аллоҳнинг туҳфасини бизларга хабар бермоқда. Мисол тариқасида 35 кг қўй суйсангиз сизга 2,450 кг қўйнинг вазнидаги оғирликни тарозингизга қиёмат даҳшати хавф солиб турганда қўймоқда. Энди биз буни яхшироқ тушунишимиз учун яна кенгроқ мисоллар келтирамиз:\n40кг қўй – 2,800кг вазнидаги оғирликни;\n45кг қўй – 3,150 кг вазнидаги оғирликни;\n50кг қўй – 3,500 кг вазнидаги оғирликни;\n60кг қўй – 4,200 кг вазнидаги оғирликни;\n70кг қўй – 4,900 кг вазнидаги оғирликни;\n80кг қўй – 5,600 кг вазнидаги оғирликни;\n90 кг қўй – 6,300 кг вазнидаги оғирликни;\n100 кг қўй – 7,000 кг вазнидаги оғирликни;\n120 кг қўй – 8,400 кг вазнидаги оғирликни сизга зиёда қилиб беради. Биз қиладиган амалимизни шу тартибда ҳисоблаб кўрсак қурбонлик амалини қилишга янада рағбатимиз зиёда бўлади.\nАбдуллоҳ ибн Аббос розияллоҳу анҳудан ривоят қилинган ҳадисда “Расулуллоҳ соллаллоҳу алайҳи васаллам: “Зулҳижжанинг 10 куни, қурбонлик қилиш кунидир. Бу кунда ҳар ким қурбонлик қилса, Аллоҳ таоло қурбонлик қонининг ҳар қатраси баробарига унинг ва аҳли оиласининг гуноҳларини мағфират этади. Қурбонликнинг гўштидан таом тайёрлаб мусулмонларга берса ёки гўштини садақа қилса, унинг савоб тарозисини Уҳуд тоғидан ҳам оғирроқ қилади”, - деб марҳамат қилган эдилар (Мажолис). Бу ҳадиси шариф юқоридаги ҳадисдан ҳам кўпроқ савоб борлигини ҳабарини бермоқда. Биз кўпроқ савобли амалларни аҳтариб уни амал қилишимиз керак. Чунки гуноҳлар атрофингизда сочилиб ётибди. Ҳар қадам гуноҳ шу сабабдан гуноҳлардан савобларимизни сақлай билайлик. Чунки Боязид Бистомий раҳматуллоҳи алайҳи – Гуноҳ 1 бўлгани билан 100 та тоатни емириб ташлайди. Кичгина ширк бўлган риёкорлик эса барча гуноҳлардан ҳам ёмонроқдир! Деган.\nБиз инсонлар баъзиларнинг озгина моддий ёрдами деб, ўзимизни анча хор қиламиз. Аллоҳнинг чексиз савоби дейилса ўзимизни ғофил қиламиз. Аслидачи кимлигимизни жуда яхши билиб олайлик. “Унвонул баёнда” келтирилади: Инсоннинг юзининг суви оғирлиги дунёнинг барча бойлигини берса ҳам арзимаслигини айтади. Яъни: инсоннинг бир марта юзининг уятдан қизаришига дунёнинг барча матоҳлари арзимаскан. Тарозига қўйса оғир келаркан. Энди биз нимага Аллоҳ Қуръоннинг кўп жойларида ҳисобсиз савобларни айтса ҳам унга бепорво бўлишимиз керак. Шуни билинг! инсонлардан сўрайдиган нарсаларингиз қанчалик қадрли бўлмасин у сизни қадрингизни туширади.\n“Ёш, навқирон, бақувват жонворларни қурбонлик қилинглар. Чунки, улар (қиёмат куни) сирот устидаги уловларингиздир” (Талхийсул ҳабийр)\n“Расулуллоҳ соллаллоҳу алайҳи васаллам: “Ҳар ким қурбонлик қилишга қодир бўлса- ю, қурбонлик қилмаса, вафотидан кейин мажусийлар ёки насронийлар қаторида тирилади”, дедилар.\nҲазрати Али розияллоҳу анҳу “Расулуллоҳ соллаллоҳу алайҳи васалламдан ривоят қиладилар: “Кимки қурбонлик қилиш учун бозорга борса, Аллоҳ субҳонаҳу ва таоло унинг ҳар бир қадамига ўнта савоб ато этади ва гуноҳларини авф этади. Қурбонликни савдо қилаётган вақтида, унинг ҳар бир айтган сўзини тасбеҳ ўрнига қабул қилади. Қурбонлик учун берган ҳар бир дирҳамга 700 юз дирҳам савобини беради. Қурбонликнинг ҳар қатра қонидан ўнта фариштани яратади ва улар қиёматгача у банда учун истиғфор айтадилар. Қурбонлик гўштининг ҳар луқмоси учун Исмоил алайҳиссалом фарзанларидан бир қўлни озод қилгандек савобини беради”, дедилар.\n“Бир киши қурбонлик кунларида қурбонлик қилиш ўрнига уни қийматини бева-бечораларга садақа қилар эди. Бир кеча туш кўрди. Қарасаки, қиёмат қоим бўлибди. Сирот кўприги қоим қилинган. Нарги томони жаннат, жуда кўпчилик ўз уловларига миниб, сирот кўпригидан ўтиб жаннатга кирмоқдалар. У киши эса. Хайрон, қандай ўтишни ва нимага минишни чорасини топа олмас эди. Одамларга уловлар қаердан келаётганини тушунмай хайрон ҳолатда турганида ғоибдан овоз келиб, бу уловлар уларнинг дунёда тайёрлаб қўйган уловларидир. Уларнинг қилган қурбонликларидир. Сиз қурбонлик қилмаганлигингиз учун уловдан маҳрумсиз, деган овоз келди. Уйқудан ўйғонгач тавба қилди.\nОқувчи қон;Ҳалол ҳайвонларнинг етти аъзосини ейиш жоиз бўлмайди. Улар:\nЭркак ва урғочи ҳайвоннинг жинсий аъзоси;\nЭркак ҳайвоннинг тухими;\nОрқа жинсий аъзоси;\nАллоҳим барча мусулмонларни қурбонлик қилиш файзи барокати билан сийлагин. Қиёмат даҳшати пайтида бизга бу амалларимизни парда қилгин ва кучини кўрсатгин.\nимом ноиби Уролназар Мустофо


Жиззахда 72 ёшли қарияга оғир тан жароҳати етказиб босқинчилик содир этганлар ушланди\nЖиззах шаҳридаги хонадонлардан бирига босқинчилик учун кириб, 72 ёшли қарияга оғир тан жароҳати етказган ва йирик миқдордаги пулларни олиб кетган шахслар ушланди. Бу ҳақда вилоят ИИБ хабар бермоқда.\nМаълум қилинишича, 2021 йил 16 март куни кечқурун соат 21:00 атрофида, Жиззах шаҳри Оққўрғонлик маҳалласида яшовчи фуқаронинг уйига 2 нафар босқинчи кириб, уй эгаси ва унинг қариндошини қаттиқ жисм билан калтаклаб, улардан пул талаб қилган. Сўнг хонадондаги темир сейфни бузиб, 60 миллион сўм ва 20 минг АҚШ доллари миқдоридаги пулни олган.\nУлар 72 ёшли хонадон эгаси ва унинг ёнида бўлган шахсга турли даражадаги оғир тан жароҳатлари етказишган ва хонадонда бўлган видеокузатув камералари хотирасини олиб кетишган.\nҚайд этилишича, ҳодисадан хабар топган заҳоти ИИБ ходимлари томонидан ҳолат юзасидан жиноий иш қўзғатилиб, тезкор қидирув тадбирлари бошлаб юборилган. Воқеа жойида қолдирилган бармоқ изи орқали босқинчилардан бирининг изига тушишга муваффақ бўлинган.\nОлиб борилган дастлабки суриштирув ва тергов ҳаракатлари давомида жиноят Шароф Рашидов туманидаги Раваллиқ ва Самарқанд қудуқ маҳаллаларида яшовчи шахслар томонидан содир этилгани аниқланган ва босқинчилар қўлга олинган.\nТаъкидланишича, босқинчилардан биридан 16 900 доллар 6,64 миллион сўм, бошқасидан 300 доллар 1,9 миллион сўм ва жиноий йўл билан қўлга киритилган пул эвазига олинган қурилиш маҳсулотлари ҳужжатлаштириб олинган.\nАниқланишича, босқинчилар сирлари ошкор бўлмаслиги учун жабрланувчиларнинг қони теккан кийимларни далага олиб чиқиб, ёқиб юборишган.\nМазкур ҳолат юзасидан Жиноят кодексининг 164-моддаси 3-қисми «в» банди билан жиноий иш қўзғатилиб, ҳозирда вилоят ИИБ томонидан тергов ҳаракатлари олиб борилмоқда. Ушбу босқинчиликка алоқадор бўлган 5 нафар шахсга нисбатан процессуал тартибда қамоққа олиш эҳтиёт чораси қўлланилган.\nЖиззахда хотинини кўришга борган шахсни вилоят перинатал маркази қоровули уриб ногирон қилди


Ўн минглаб ўзбек меҳнат қилаётган жанубий қўшнисидан фарқли ўлароқ Шимолий Корея мутлақ ёпиқ мамлакатдир.\nБу давлатга онда-сонда саёҳат қиладиган ҳар бир хорижлик хавфсизлик хизмати ходимларининг мунтазам назорати остида бўлади.\nШимолий Кореяда чет эллик ўз хоҳишича суратга олиши ҳам мумкин эмас. Фақат кузатувчилар рухсат берган кўринишларнигина суратга олиши мумкин.\nДунё бу ёпиқ мамлакат ҳақида узуқ-юлуқ маълумотлар ёрдамида тасаввур ҳосил қилади.\nМухбиримиз Элмурод ҳарбий хизматни Узоқ Шарқда, Шимолий Корея чегарасида ўтаганки, Ким Чен Ир билан видолашилган кунда унинг хотираларини эшитиб қўйишимиз ортиқчалик қилмас, деб ўйладик.\n- 1989-1991 йилларда биз ўзимиз билан бирга хизмат қилган йигитлар билан ҳар куни Шимолий Корея радиосини эшитар эдик. Соат 9да рус тилидаги эшиттиришлари бошланар эди. Шимолий Корея радиоси совет тузуми даврида ҳам биз учун ўзбек аскиячиларининг ўрнини босадиган даражада кулгили радио эди.\nОзодлик: Нимаси кулгили эди?\n- Масалан¸ ярим соатлик эшиттириш бўлса, ярим соатда камида 100 марта доҳий Ким Ир Сен, Ким Чен Ирларнинг номлари тилга олинар эди. Эшиттириш бошидан охиригача мана шу икки шахсга бағишланар эди. Чучҳе идеяси, ғоялари, Кореянинг гуллаб яшнаëтгани, аҳолисининг доим моддий жиҳатдан бойиб бораëтгани, айни пайтда бундай улуғ ишлар доҳиймиз, бутун жаҳон пролетарлариниянг буюк етакчиси, ëшларнинг отаси Ким Ир Сен деб мана шу икки шахс атрофида бўлар эди. Айни пайтда биз Шимолий Кореяга яқинроқ ҳудудда бўлганимиз учун бошқача манзараларни ҳам кўрганмиз. Шунинг учун бизга кулгили бўлар эди. Шимолий Кореядан Артëм аэропортига Россияда ишлаш учун Шимолий Корея фуқаролари олиб ўтилар эди. Расман квота бўлганми билмадим.\nОзодлик: Совет иттифоқи ҳудудига-а?\n- Ҳа. Биз ўшанда кўрганмиз. Шимолий Кореядан олиб келинган ишчилар Артëм аэропортида самолëтдан тушишар эди. Уларнинг олдида¸ албатта¸ яхши кийинган, галстукли учта-тўртта одам бўлар эди. Улар тушиб келгандан кейин уларнинг ортидан бир хилда жуда бир қашшоқ аҳволда кийинган 50-60та одам тушар эди. Галстуклилардан биттаси уларга қараб ўзининг тилида бир нима деб ўшқирар эди. Кейин улар солдатларга ўхшаб саф тортишар эди. Қизиғи шундаки, ўша аэропортнинг биносида, мен гувоҳи бўлганман шунинг отпускага келаëтганимда, аэропортда жой йўқ бўлиб уларни бир четга тикка турғизиб қўйган. Қандай саф тортиб туришган бўлса, самолëтга чиқилгунча бир-бир ярим соат оралиғида бирортаси қилт этмасдан тик турган эди. Мана шу ҳолатлар менинг эсимда қолган, дея эслайди ҳарбий хизматни Узоқ Шарқда, Шимолий Корея чегарасида ўтаган мухбиримиз Элмурод.\nШимолий Корея раҳбарининг дафн маросими тоталитар коммунистик режимлар учун муштарак тадбир каби кўринади.\n1953 йилда Совет раҳбари Иосиф Сталин ўлганида ҳам бутун мамлакат бўйлаб оммавий мотам тадбирлари ўтказилган.\nБу тадбирларда юзлаб одамлар оëқ остида қолиб ўлгани айтилади.\n1983 йилда Ўзбекистон раҳбари Шароф Рашидов ўлганида пахтакор депутат Холбуви Рустамова “алвидо дейишга тилим бормайди отажоним” деб увиллаб йиғлаб ўзини майит устига отган эди.\nХолбуви Рустамовага қўшилиб уч кун давомида мотам тутган минглаб ўзбекистонликлар увиллаб йиғлагани Ўзбекистон телеканалида намойиш қилинган эди.\nЎша пайтда ЎзКомпартия Марказий Қўмитасида ишлаган Шароф Убайдуллаев бу дафн маросими ташкилотчилари орасида эди.\n"Мен Сталин ўлган пайтда ҳам увиллаб йиғлаганман", дейди Шароф Убайдуллаев.\nШу ўринда, яна бир кекса журналист Ражаббой ака Бобожонов билан ўтказганимиз суҳбатни ҳам эътиборингизга ҳавола қилишни ўринли, деб топдик.\nКекса журналист, узоқ йиллар Ўзбекистон радиосининг Хоразм воҳасидаги мухбири бўлиб ишлаган Ражаббой ака Сталин дафн этилган кунларни яхши эслайди.\n- 1953 йил 5 мартни кечагидай эслаб юраман. Ўша пайтда мактабда 10-синфда ўқир эдим. 17 ëшлардаги йигитча эдим. 5 март жуда ҳам қаттиқ совуқ эди. Шунда Москванинг радиосини олиб келиб қўйиб бизларга мактабнинг залида эшиттирганлар. Шунда Георгий Максимилианович Маленков мажлисни олиб борди. Вячеслав Михайлович Молотов сўзлади. Ундан кейин Лаврентий Павлович Берия кўзида ëш билан “Бутун совет халқи отасидан айрилди” деб ҳўнг-ҳўнг йиғлаганини радиода эшитганмиз. Бизларнинг мактабда ҳам дафн маросими бўлган пайтда қанчадан қанча мактаб ўқувчилари ўзларидан кетиб, ëмон бўлиб қолиб, бир тарих ўқитувчимиз бор эди.\nОзодлик: Сиз ҳам йиғлаганмисиз?\nРажаббой ака билан суҳбатнинг давомини қуйида тинглашингиз мумкин.


Кўҳна Шоштепа шаҳри тепасида бостирма қурилиши бошланди - Anhor\nAnhor Все посты Кўҳна Шоштепа шаҳри тепасида бостирма қурилиши бошланди\nТошкентнинг Сирғали туманидаги кўҳна Шоштепа шаҳри консервацияланади. Бу ҳақда UzReport телеканали хабар беради. Археологларнинг маълумотларига кўра, бу ердаги энг қадимий топилмалар эрамиздан олдинги III асрга бориб тақалади. Айни пайтда объект Тошкент ҳудудидаги одамлар яшаган энг қадимий макон ҳисобланади.\nШоштепанинг бир қисми 2019 йилда қулаб тушганди. Шу сабабли кўҳна шаҳар атрофида диаметри 64 метр бўлган бостирма қурилади. Ҳудуд белгилаб қўйилган бўлиб, ҳозир бўлғуси бостирманинг устунлари учун чуқурлар қазилмоқда. 35 кишидан иборат ишчилар гуруҳи учун Маданият вазирлиги ҳузуридаги “Маданий мерос” тадқиқотлар институти жавоб беради.\nАрхитектор Тимур Нуруллин Шоштепани консервациялаш ва археологик музейни яратиш бўйича лойиҳани таклиф этди.\n«Ёдгорлик атрофида уни томоша қилиш учун йўлкалар қурилади. Кириш жойида касса ташкил қилинади. Бу шунчаки бостирма эмас, унинг атрофида кўприклар яратилади, улар орқали ёдгорлик атрофида юқоридан юриш мумкин, пастдаги мутахассисларнинг ишига эса ҳалақит берилмайди», – дея қайд этади Тимур Нуруллин.\nАрхеолог Маргарита Филановичнинг айтишича, фақат бостирма қуриш билан тўхтаб қолмаслик керак. “агар вазият шундайлигича қолдирилса, бу ерда вайрона қолади, холос. Ушбу ёдгорликка монументал иншоот кўринишини қайтариш учун археологик тозалаш ва қазиш ишларини бошлаш керак. шунда у туризм учун қизиқарли бўлади ва пойтахтнинг халқаро нуфузини оширади”.


Октябрь ойидан алкоголли маҳсулотлар нархи ошиши кутилмоқда\nЎзбекистонда октябрь ойида алкоголли маҳсулотларнинг минимал нархларини ошириш режаланмоқда. Молий вазирлиги томонидан ишлаб чиқилган “Алкоголь маҳсулотлари учун энг кам улгуржи-сотиш ва чакана нархларга ўзгартиришлар киритиш ҳақида”ги қарор лойиҳаси regulation.gov.uz порталига жойлаштирилган.\nЛойиҳада жорий йил 1 октябригача ичкиликларнинг (пиводан ташқари) улгуржи нархларини ҳам, чакана нархларини ҳам кўтариш таклиф қилинган:\nХусусан, 1 литр винонинг улгуржи нархи 8600 сўмдан 9400 сўмга, чакана нархи эса 10200 сўмдан 11 200 сўмга, 1 литра коньякнинг улгуржи нархи 31 000 сўмдан 33000 сўмга, чакана нархи эса 36600 сўмдан 39000 сўмга, ароқ ва бошқа алкоголь маҳсулотларининг улгуржи нархи 22000 сўмдан 24000 сўмга, чакана нархи эса 26000 сўмдан 28500 сўмга кўтарилиши кутилмоқда.\nҚарор лойиҳаси шу йил 22 сентябригача муҳокамада бўлади.\nЎзбекистонда алкоголь маҳсулотларининг минимал нархлари ҳар йили қайта кўриб чиқилади. Сўнгги бор нархлар 2019 йилнинг ноябрь ойида оширилганди.


ИнтерФУТБОЛ :: Эҳтиёт бўлинг, қопағон ит!\nЭҳтиёт бўлинг, қопағон ит!\nФранция чемпионатининг навбатдаги мавсуми «Монако»нинг қуйига шўнғиши ва «Лилл»нинг юқорига парвози билан ёдда қолди. Ёдингизда бўлса, 2017|2018 йиллар мавсумини «доглар» худди князликлар сингари ўтказишганди. «Лилль» май ойига қадар «жон» сақлаш ҳудудида борган, молиявий муаммолар гирдобида сал қолса банкрот бўлиши мумкин эди. Soccer.ru шундай мураккаб вазиятдан шараф билан чиқиб кетган жамоа ҳақида сўз юритади.\nКлуб президенти Жерар Лопес инвесторларни топиб, қарзлардан қутулди. Ўша мавсумда эса мураббий Кристоф Гальтье халоскор ролини ажойиб тарзда бажариб, «доглар»ни жарликдан олиб чиқди. «Лилль» ўта қийин ўтган чемпионатни 16-ўринда якунлади.\nГарчи Франция чемпионати хусусида олдиндан бирор тахмин билдириш қийин бўлсада, ёзда шимолликларнинг қийинчиликлари давом этишини кўпчилик таъкидлаганди. Лига 1да фақат чемпион номи олдиндан маълум бўлиши мумкин. «Монако»нинг инқирозга юз тутишини ким ҳам ўйлабди дейсиз? Бевосита «Лилль» ҳақида гапирадиган бўлсак, аксарият таҳлилчилар «доглар»нинг юқори ўнликка киришини тахмин қилишганди. Европа Лигаси йўлланмасига эга чиқиш катта муваффақиятга тенглаштирилганди. «ПСЖ»дан кейинги иккинчи ўрин - бунақаси «кўппаклар»нинг энг фидойи мухлисларининг ҳам хаёлига келмаганди.\nШиллиққурт қачондир етиб келади\nМураббий Кристоф Гальтьенинг малакасига ҳеч ким шубҳа қилмаганди. Ўз навбатида, унга L~escargot - «Шиллиққурт» тахаллуси беришгани бежиз эмасди. Ушбу мутахассис «Сент-Этьен»да 8 йил ишлаган, мустаҳкам жамоа шакллантирган, ўйинни изга солган, бироқ мамлакатнинг энг совриндор жамоасини етакчилар сафига қўшишни уддалай олмаганди. Мунтазам равишда 4-5-ўринларни эгаллайвериш жонга текканди. Бундан ортиғига «яшиллар»нинг кучлари етмасди. Ҳар йили бир жойда қотиб тураверишди. Шу боис 2017 йили «Сент-Этьен» мураббий билан шартномани узайтиришни хоҳламади. Ўсишнинг бу қадар секинлашиши маъқул эмасди.\nШунга қарамай, Гальтье «Лилл»да қисқа муддатда ўсишга эришди. Мавсумнинг катта қисмини «доглар» иккинчи поғонада ўтказишди. Чемпионлик учун парижликларга жиддий рақобат туғдиришмади, бу ғоят оғир юмуш, бироқ иккинчи ўринни эгаллашга уринганларни «тишлаш»га тайёр эдилар. Буни қарангки, қудратли «ПСЖ» «Лилль Метрополь» стадионида 5:1 ҳисобида тор-мор этилди. Урилган голлар сони бўйича Гальтье бошчилигидаги жамоа «Лион» билан 2-3-ўринларни бўлишиб олди. Бу борада ҳам «ПСЖ» пешқадам, лекин парижликлар сафида Неймар ва Килиан Мбаппе сингари юлдузлар тўп суришади. «Лилл»нинг мудофааси лигадаги энг мустаҳками бўлди. Жамоанинг энг яхши ҳимоячиларидан бири, Франция ёшлар термаси аъзоси Фоде Балло-Туренинг январда «Монако»га сотилгани бежиз эмас.\nБир йил аввал Лиллдагилар Эдернинг «Локомотив»дан қайтишини кутишган, келишув амалга ошмаганидан кейин хафа бўлишганди. Аммо ҳозир бу воқеани ким ҳам эсга оларди? Ўтган йилнинг ёзида мухлислар орасида биринчи навбатда ҳужумчи Лоик Реми ва Португалия термаси таркибида Европа чемпионлигини қўлга киритган Жозе Фонте тилга олинган бўлса, бугунги «Лилль» ёзги трансферлар бозорида мазали пишириққа айланиши кутилмоқда. Биргина Николя Пепе учун каттагина навбат вужудга келган. Ивуарлик йигитнинг нархи эса анча ўсди - таклиф 80 миллион евродан кам бўлмаслиги керак.\nМайк Маньян эса бир неча ой ичида ажойиб дарвозабон сифатида кўриниш берди. Уни Франция термасига ҳам чақиришди. Ўнг қанот ҳимоячиси Зеки Челик эса Туркия миллий жамоасидан таклиф олди. Фонтенинг ёнида авваллари маҳоратли ҳисобланмаган Адама Сумаоро анча ўсишга эришди.\nБир йил аввал Шека, Тьяго Майя ҳамда Тиаго Мендешни ким танирди? Ҳа, мавсум-2017|2018 «чалажон» «Лилл»да шундай ярим ҳимоячилар бўлган. Ҳозир эса португал тилида сўзлашувчи бу учлик (бир португалиялик ва икки бразилиялик) майдон марказида порламоқда. Тиаго Мендеш ҳозирданоқ «Челси» ва «Атлетико» ўртасида баҳс юзага келишига сабабчи бўлди: қачонлардир бу клубларда унинг адаши Тьягу Мендеш тўп сурганди. Гальтье келишидан аввал Шекани кўпчилик даҳмазага менгзаганди, айни пайт у Португалия термасига номзодлар сафида.\nҲужумкор ярим ҳимоячи Жонатан Иконе қачонлардир «ПСЖ» томонидан яроқсиз деб топилганди. Одатий чемпион дастлаб ёш футболчини «Монпелье»га ижарага берди, сўнгра ортга қайтариб, кўп ўтмай «Лилл»га сотганди. Энди эса Париждагилар ўйламай иш қилишганини тушунишди. Жонатан Франция ёшлар термаси етакчисига айланди, тез орада уни жаҳон чемпионларининг асосий жамоасида ҳам кўрсак, ажабмас.\nНомдор Лоик Ремидан «Лилль Метропол»да кўп нарса кутишганди. Бироқ маҳоратли марказий форвард Гальтьенинг схемасига мослаша олмади. Бу чизиқда Николя Пепе ва Жонатан Бамба ўзларини нисбатан эркинроқ ҳис қилишди: бу футболчилар аввал қанот ярим ҳимоясида тўп суриб, кейинчалик ҳужумчига айланишган. Иккиси ҳам тезкор, зарбалари аниқ ва кучли. Пепени Лига 1даги энг яхши африкалик футболчи деб тан олишди. Юқорида таъкидланганидек, у ҳозир катта клублар нишонида. Бамба ҳозирча бор иқтидорини намоён этолганича йўқ, бироқ вақт ўтгач бу масала ҳам ижобий топишига шубҳа йўқ.\nХўш, бу футболчиларда яна вақт бўладими? Нафақат Пепе ва Тиаго Мендешни, балки бошқа лиллик иқтидорларни ҳам бошқа клубларга сотиш иштиёқи анча баланд. Талаб ҳам бор. Муваффақиятли мавсумдан сўнг ўйинчиларни ёппасига пуллаш - Франция чемпионати учун одатий ҳол. Ҳозирги «қопағон итлар»ни кейинги мавсумда ҳам кўрамизми ёки йўқми, номаълум.


Наврўз сайли – Сурхон тонги\nБош саҳифа / Жамият / Наврўз сайли\nМарт 23, 2018\tЖамият Изоҳ қолдириш 545 Кўрилди\nБоқий қадриятларимизнинг ифодаси бўлган Наврўз сайли шодиёналари Ички ишлар вазирлигининг Сурхондарё академик лицейида ҳам кўтаринки руҳда ўтказилди. Лицей ўқувчилари миллийлигимиз акс этган кўргазмалар ташкил этишиб, витаминларга бой баҳорий таомларни намойиш қилишди. Айниқса, қизиқарли халқ ўйинлари, саҳна томошалари, миллий куй-қўшиқлар, ҳаваскор бахшиларнинг чиқишлари йиғилганларга хушнудлик улашди. Байрам муносабати билан ташкил этилган шахмат мусобақасида Ўғилой Норбоева, тош кўтариш баҳсларида Абдуғани Ибодуллаев, миллий таомлар кўргазмасида 2-босқич 6-16-гуруҳ, каштачилик кўргазмасида эса 2-босқич 3-16-гуруҳ ўқувчилари ғолиб деб топилди. Деворий газеталар орасида ҳам Ў.Норбоева томонидан чизилган суратга юқори баҳо берилди. Байрамда фаол иштирок этганлар маъмуриятнинг эсдалик совғалари билан тақдирланди.\nОлдинги Педагоглар маҳорати оширилмоқда\nКейинги Гул акцияси


Сув полочи қизларимиз тарихий натижа қайд эта олишадими?\n14 июль, 2020, 19:46\nТеглар:Сув полоси | Токио-2020\nСув полоси бўйича Ўзбекистон аёллар терма жамоаси Токио-2020 йўлланмаси учун курашади\nТокио Олимпиадасига жамоавий спорт турларида ҳам йўлланма қўлга киритиш терма жамоаларимиз олдида турган улкан вазифалардан бири бўлиб турибди. Айни пайтда сув полоси бўйича Ўзбекистон аёллар терма жамоаси мазкур йўлланмага курашиш учун етарли даражада шаклланган ва жамоамизда Олимпиада лицензиясини қўлга киритиш учун имконият бор. Келинг, шу ўринда мазкур спорт тури бўйича Олимпия ўйинларига йўлланма олиш тартиби билан таништириб ўтсак. Регламентга кўра, Олимпиадада 10 та терма жамоа қатнашади ва ушбу мусобақалар Токио Олимпиадаси учун йўлланма беради:\n• Мезбон (Япония)\n• 2019 йилги Жаҳон лигаси (ғолиб);\n• 2019 йилги жаҳон чемпионати (ғолиб);\n• 2019 йилги Панамерика ўйинлари (ғолиб);\n• Океания/Осиё/Африка учун лицензион турнир(ғолиб);\n• 2020 йилги Европа чемпионати (ғолиб);\n• Жаҳон квалификацион мусобақаси (финалчилар).\nЖорий йилнинг 12-16 февраль кунлари Қозоғистоннинг Нур-Султан шаҳрида сув полоси бўйича аёллар ўртасида Токио Олимпиадасига йўлланма берувчи қитъавий мусобақа бўлиб ўтиши белгиланган, бироқ турнир коронавирус пандемияси сабаб бекор қилинган эди. Кейинчалик FINA (Халқаро сув спорти федерацияси) қарорига кўра, ушбу турнир ўрнига 2018 йилги Осиё ўйинларида қайд этилган натижага қараб Олимпиада иштирокчиси танлаб олинадиган бўлди. Бу борада байроқни Хитой жамоаси “илиб кетди”. Нур-Султондаги мусобақада Хитой, Қозоғистон ва Ўзбекистон терма жамоалари ғолибликка асосий даъвогар сифатида қаралаётган эди.\nFINA жамоаларнинг узоқ тайёргарлигини инобатга олган ҳолда жаҳон лицензион турнирида Ўзбекистон терма жамоасига wild card асосида иштирок этиш имкониятини тақдим қилди. Ушбу мусобақа 2021 йилнинг 17-24 январь кунларига белгиланган бўлиб, Италиянинг Триесте шаҳрида ўтказилади. Регламентга кўра, мусобақада худди Олимпия ўйинларида бўлгани каби 10 жамоа қатнашади. Ҳозирда турнирга қуръа ташланган бўлиб, у қуйидагича кўриниш олган:\n“А” гуруҳи: Нидерландия, Франция, Италия, Словакия ва Ўзбекистон;\n“В” гуруҳи: Греция, Венгрия, Исроил, Янги Зеландия ва Қозоғистон.\nЎз гуруҳларида энг яхши натижа қайд этган 4 тадан жамоа мусобақани чорак финалдан давом эттиради. Якунда финал йўлланмасини қўлга киритган жамоалар тўғридан тўғри Токио Олимпиадаси лицензиясига ҳам эга бўлишади.\nАйни пайтда Токио Олимпиадасига йўлланма олиб улгурган жамоалар: Япония, АҚШ, Испания, Канада, Россия, ЖАР, Хитой, Австралия.


Сурхондарёда ИИБ ходимлари томонидан мажбуран олиб кетилган фуқаро иши бўйича маълумот берилди — видео\n25.12.2020 | 11:43\nСурхондарё вилояти Денов шаҳрида ички ишлар бўлими ходимлари томонидан мажбурлаб олиб кетилаётгани акс этган видео 24 декабрь куни ижтимоий тармоқларда тарқалди. Ички ишлар вазирлиги матбуот хизмати ҳолат юзасидан маълумот берди.\nХабар қилинишича, Ўзбекистон кўчасида яшовчи фуқаро И.А. 2019 йилнинг ноябрь ойида ўзига тегишли бўлмаган Намуна маҳалласида жойлашган 4 сотих ер майдонини алдов йўли билан фуқаро А.А.га 45 милиион сўмга сотган.\nБундан ташқари, фуқаро И.А. ушбу ер майдонини 2020 йилнинг июнь ойида фуқаро В.Х.га ҳам 49 миллион сўмга сотиб, пулларини ўзлаштирган.\nУшбу ҳолат юзасидан Жиноят кодексининг 168-моддаси 3-қисми «б» банди билан (Фирибгарлик) И.А.га нисбатан жиноят иши қўзғатилган.\nТаъкидланишича, гумон қилинувчи И.А. бир неча маротаба расмий равишда терговга чақиртирилиб, органлари ходимларининг қонуний талабларини бажаришдан бош тортган. Тергов бошқармасининг мажбурий келтириш қарорига асосан, гумонланувчи И.А. мажбурий тартибда терговга олиб келинди.\nАввалроқ, Тошкентда ер майдонини 6,5 минг долларга пуллаётган мансабдор ушлангани ва Тошкентдан ер олиб бериш учун 352 минг доллари талаб қилган ҳокимият ходими қўлга олингани хабар қилинганд. Шунингдек, Янгийўлда раис маҳаллага тегишли ерни 10 минг долларга «пуллаган»и маълум қилинганди.


Аллоҳдан қўрқиш - Динда саволим бор\nХозирги вақтда: 14 окт 2019, 16:03\nРўйҳатдан ўтган: 15 сен 2019, 14:24\nПост Arobboy » 23 сен 2019, 09:31\nАссалому алайкум! Жаҳаннамдан, қабр азобидан, қиёмат куни хор бўлишдан, сиротдан ўтолмасликдан қўрқиш ҳам Аллоҳдан қўрқишга кирадими? Шуларни ўйлаб кўз ёш тўкамиз. Аллоҳдан қўрқишга яна нималар киради?\nЖавоб: Аллоҳдан қўрқиш\nПост Одинахон Муҳаммад Юсуф » 08 окт 2019, 21:58\nВа алайкум ассалом. Аллоҳдан кўрқиш бу У Зотнинг розилигига эришолмасликдан, муҳаббатидан маҳрум бўлишдан қўрқишдир. Бошқа нарсалардан қўрқиш эса, Аллоҳнинг азоби ва уқубатларидан қўрқишдир. Валлоҳу аълам.\nМавзу - Аллоҳдан қўрқиш


ЖАР парламенти оқ танлилардан ерларни тортиб олишга рухсат берувчи қонунни қабул қилди\n17:40 / 27.05.2016\nЖАР парламенти жамият манфаати йўлида ерга эгалик қилиш имконини берувчи қонун лойиҳасини тасдиқлади.\nАфрика миллий конгресс партиясининг фикрича, янги қонун ўтган асрда жорий қилинган адолатсизликни бартараф этишга имкон яратади. Хусусан, қонун ер ислоҳотларини тезлаштириш имконини беради ҳамда ресурсларга тенг ҳуқуқ билан таъминлайди. Африка миллий конгресси апартеид режими тугатилиши билан мамлакатнинг қора танли кишилари ўтмишда оқ танлилар тасарруфида бўлган ерларнинг атиги 10 фоизига эгалик қилишга муваффақ бўлишганини маълум қилишди.\nМухолифатдаги Демократик альянс қонунга қарши овоз берди.\nЭнди янги қонун кучга кириши учун уни ЖАР президенти Жейкоб Зума имзолаши шарт. Бунга эса ҳафталар ёки ойлар керак бўлади.\nЕр ҳақидаги 1913 йилги қонунга кўра, қора танлиларда мамлакатдаги ерларнинг 13 фоизигина қолдирилганди. Апартеид режими бартараф этилганидан 22 йил ўтиб оқ танлилардан яна 10 фоиз ер экспроприация (тортиб олиш) қилинганди.


Навоийда «Matiz» уч марта ағдарилиб, ҳайдовчи деразадан учиб кeтди — видео\nНавоий вилояти Навбаҳор туманида 5 декабрь куни «Matiz» уч марта ағдарилиши оқибатида ҳайдовчи деразадан учиб кетди. Оқибатда у воқеа жойида вафот этган, деб хабар бермоқда Бу ҳақда Йўл Ҳаракати хавфсизлиги бош бошқармаси ахборот хизмати.\nТаъкидланишича, Навбаҳор тумани Мирзо Улуғбек маҳалла ҳудудидан ўтган 4Р-57 Қизилқум ҳалқа йўлининг 11-километрида Нурота—Навбаҳор йўналишида ҳаракатланиб келаётган «Matiz» ҳайдовчиси тезликни меёридан ошириши оқибатида йўлдан чиқиб кетган.\nЙўл транспорт ҳодисаси оқибатида ҳайдовчи воқеа жойида вафот этган.\nЭслатиб ўтамиз, аввалроқ Юнусободда «BMW» ҳайдовчиси бошқарувни йўқотиши оқибатида 8 та автомобиль шикастлангани ҳақида хабар берилганди. Шунингдек, Олмазорда «Spark» дарахтга урилиши оқибатида ҳайдовчи воқеа жойида ҳалок бўлгани ҳамда Ургутда «Жигули» бошқарувини йўқотган йигит велосипеддаги синфдошининг ўлимига сабабчи бўлгани ҳақида хабар берилган.\nБухорода «Nexia» бетон тўсиққа урилиши оқибатида 2 киши ҳалок бўлди\nРиштонда экскаватор «Cobalt» автомашинаси билан тўқнашди\nУргутда «Жигули» бошқарувини йўқотган йигит велосипеддаги синфдошининг ўлимига сабабчи бўлди


5 ЁШЛИ БОЛАНИНГ РАМАЗОН СИНДРОМИ (ёхуд болажоннинг Рамазон кундалиги) - Fitrat.uz\nБош саҳифа / Мақолалар / 5 ЁШЛИ БОЛАНИНГ РАМАЗОН СИНДРОМИ (ёхуд болажоннинг Рамазон кундалиги)\nIyun 3, 2019\t5 ЁШЛИ БОЛАНИНГ РАМАЗОН СИНДРОМИ (ёхуд болажоннинг Рамазон кундалиги)da fikr bildirishni o'chirish 148 Кўришлар\nБугун уйда ажойиб бир ҳолат. Ҳамма жимгина ишига, ўқишига кетмоқда. Ойижоним: “Зайнаб, келақол қизим, сенга нонушта тайёрлаб берай”, – деди. Ҳеч ким ҳеч нарса емаяпти, ҳатто сув ҳам ичмаяпти. Опам ҳам!\n“Нимага бундай қиляпсизлар?” – деб опамдан сўрадим. “Катта бўлганда тушунасан…”, – деди.\nҚўрқмадим! “Мен бу ўғриларнинг таъзирини бериб қўяман!” – дедим. Қўлимга супургини олдим, ошхона эшигини шиддат билан очдим. Ўғрини ураман деб супургини бошим узра кўтарганимни биламан, шу ҳолатда қотиб қолдим.\nШу Рўза деган амаки кимлигига роса қизиқиб қолдим. Тунов куни Ойша холам билан ойижоним “Мана бунақа қилса, Рўза очилиб кетадими?”, “Бундай бўлса Рўза бузиладими?” – деб гаплашаётганларини эшитиб қолдим. Демак, Рўза амаки жуда ҳам нозик инсон. Инсонлар ёмон бўлса, асаби бузилиб, кетиб қолади.\nҚанча қизиқувчан бўлмай, ухлаб қолибман. Қадр амаки кечаси билан биргаликда келиб кетибди. Мен кўролмай қолдим. Ҳамма осмонга қараб: “Мана Қуёшга қара, майин шамолга қара, бир-икки томчи ёмғир ҳам ёғди. Қадр кечасида бу, Қадрда”, – дейишди. Умуман ҳеч нарсани тушунолмадим. Об-ҳавонинг Қадр амаки ва унинг кечасига қандай алоқаси бўлиши мумкин?!\nАкам катта шаҳарда университетда ўқийди. “Акам қачон келади?” – деб сўрадим ойижонимдан. “Байрам келса, у ҳам келади”, – деди ойим.\n“Арафа келяпти, ҳали ҳеч нарсага улгурмадик, ҳамма ерни тозалаб бўлмадик”, деганди кеча ойижоним. Бу Арафа хола жуда тозаликсевар шекилли. Яхшигина ташвишланиб қолишди.\nОйимдан: “Байрам қачон келади?” – деб сўрадим. “Арафадан кейин”, – дедилар. Демак, Байрам амаки билан Арафа хола бир-бирига қариндош эмас. Умуман ҳеч нарсага тушуна олмаяпман. Акажоним тезроқ келсалар эди, ҳаммасини тушунтириб берардилар.\n“Байрам қани?” – деб сўрадим акамдан. “У билан бирга келишингиз керак эдику”, – дедим. Ҳамма кулиб юборди.\nКейин бўлган воқеаларни борича акамга айтиб бердим. Мен тўлқинланиб гапирарканман, унинг юзимга қараб жилмаяётганини кўрдим. “Яхшиям опамга айтмаганим”, дедим ўзимга-ўзим. Акам жилмайган жойда опам қаҳ-қаҳа отиши тайин.\nАкам бу воқеани ёзиш учун мендан изн сўради. Мен рози бўлдим. Сиз ўқиган кундалик мана шундай пайдо бўлди. Акам бунга “5 ёшли боланинг Рамазон синдроми” деб ном қўйишини айтди. Тўғриси синдром нималигини тушунмадим. Майли, акамга ишонаман.\nАввалги 31.05.2019 й. Тавба эшиклари доимо очиқ\nКейинги Ўзбекистон халқига Рамазон ҳайити табриги


O‘zLiDeP “Аёллар қаноти” энг олис қишлоқда яшовчи хотин-қизларга ўқув семинар ўтказди | O'zLiDeP\nO‘zLiDeP Қорақалпоғистон Республикаси Кенгаши “Аёллар қаноти” Президентимизнинг “Хотин-қизларнинг меҳнат ҳуқуқлари кафолатларини янада кучайтириш ва тадбиркорлик фаолиятини қўллаб-қувватлашга оид чора-тадбирлар тўғрисида”ги Қарорининг мазмун-моҳиятини хотин-қизлар орасида тарғиб қилишга қаратилган семинар ташкил этди.\n– Яқин икки йил давомида мамлакатимизда хотин-қизларнинг ҳуқуқлари ва қонуний манфаатларига сўзсиз риоя этилишини таъминлаш, меҳнат ҳуқуқини кафолатлаш ва аёллар тадбиркорлигини қўллаб-қувватлаш борасида кенг кўламли ишлар амалга оширилмоқда, – дейди O‘zLiDeP Қорақалпоғистон Республикаси Кенгаши аёллар билан ишлаш бўлими мудири Э.Бекимбетова. – Мазкур Қарорда тадбиркорлик билан шуғулланиш истагида бўлган аёлларимиз учун зарур маслаҳат ва тавсиялар бериш мақсадида тадбиркорлик марказларининг ташкил қилиниши кўрсатиб ўтилгани муҳим аҳамият касб этади. Бугунги семинарни “Зиёда-Нур” ўқув-марказида бежизга ташкил қилмадик. Ундан кўзланган асосий мақсад тадбиркорлик субъектларига уйда ўтирган хотин-қизларни жалб қилиб, тадбиркорликнинг сир-асрорларини ўргатиш, ўз бизнесларини йўлга қўйишда яқиндан кўмаклишдан иборат.\n– Ўтган йили апрель ойида тикувчилик, пазандалик, сартарошлик ва безаш курслари бўйича ушбу ўқув-марказимизни ташкил қилгандим, – дейди “Зиёда-Нур” ўқув маркази раҳбари З.Утеназарова. – Президентимиз қарорида берилган имтиёзлардан фойдаланган ҳолда яна қўшимча лицензия олиб ёш оналар мактаби, массаж, тиббиёт, қорақалпоқ миллий нақшлари, бухгалтерия ва компьютер курсларини ҳам очдим. Ушбу ўқув марказимиз фаолиятини кенгайтириш мақсадида шу йилнинг март ойида эркаклар сартарошхонаси, ошпазлик, мебель, пойабзал устохоналари курсларини ҳам ташкил қилдик. Ҳозирда ўқув марказимизда 1 минг 500 нафарга яқин ёшлар таҳсил олмоқда. Ёшларимиз ҳунар ўрганиб бўлганларидан сўнг келажакда ўзлари мустақил равишда иш фаолиятини олиб боришади. Яқин кунларда ушбу ўқув марказини янада кенгайтириш мақсадида рус, инглиз ва мобиль телефонларни таъмирлаш курсларини ҳам ташкил қилишни режалаштирганман.\nСеминар иштирокчилари ушбу ўқув маркази фаолияти билан яқиндан танишиб, ўзларига етарлича билим ва кўникма ҳосил қилишди.\nҚолаверса, ушбу ўқув-марказ қошида янги БПТ ташкил қилиниб, партияга аъзо бўлганларга гувохномалар топширилди.\nРахманова Гульнара Арзеновна УзЛиДеП Тахтакупир тумани2019-04-22 09:08:48\nУзЛиДеП нинг катори кун кундан фаол хотин кизлар ва ешлар билан тулишиб бораетганлиги партиямизнинг ютуги эканлиги бизни кувонтиради. Хакикатдан хам замон билан тенг кадам куйган талапчанг тадбиркорларимиз сони купаймокда. Сиёсий ва хукукий саводхонлигини оширишда ва янги карор фармойишлар мазмун мохиятини электоратимизга таргиб килишда барчага куч кувват тилаймиз


Балотелли «ПСЖ»га қарши ўйинда Рэшфорднинг футболкасини кийиб тушди\nДушанба, 18 Март\n«Марсель» ҳужумчиси Марио Балотелли Франция чемпионатининг 29-туридаги «ПСЖ»га қарши ўйинда (1:3) провокацион ҳаракатларни режалаштирган, деб хабар бермоқда Get French Football News мамлакатнинг Canal+ телеканалига таянган ҳолда.\nМанба маълумотига кўра, марселликлар ҳужумчиси кечаги учрашувда ўз футболкаси ичидан «МЮ» ҳужумчиси Маркус Рэшфорднинг формасини ҳам кийиб олган ҳолда майдонга тушган ва гол уриб, ана шу либосни намойиш қилган ҳолда нишонлашни мўлжаллаган. Шу тариқа у «ПСЖ»га Рэшфорднинг баҳсли пенальтидан киритган тўпи ва бунинг натижасида клуб ЕЧЛдан чиқиб кетганини эслатиб, рақибнинг бу жароҳатига туз сепишни истаган.\nБалотелли бу ниятига ета олмади, чунки Париждаги ўйинда унга гол уриш насиб этгани йўқ. 28 ёшли итальян 62-дақиқада ўз ўрнини дарвозабон Йоанн Пелега бўшатиб берди. Меҳмонларнинг асосий посбони Стив Манданданинг қизил карточка олиши бунга сабаб бўлди.\nМаълумот учун, январда «Ницца»дан «Марсель»га ўтган Марио бу мавсум Франция чемпионатида 18та ўйин ўтказиб (16тасида асосий таркибда тушган), 5та гол ва 1та ассист муаллифи бўлди.\nПСЖ Марсель Марио Балотелли\nПайет собиқ клубига қайтиши мумкин\n«МЮ»га Каванининг трансфер нархи ва маоши маъқул келмаяпти\nФранция чемпионатининг декабрь ойидаги энг яхши ўйинчиси аниқланди\n«Лион» «Вильярреал» ҳужумчисини ижарага олди


АҚШ Хитойнинг 14 мансабдор шахсига нисбатан санкциялар жорий қилди - Zamin.uz\n07:53 / 08.12.2020\nХитой халқ вакиллари йиғини (парламент) доимий қўмитаси раҳбариятининг 14 аъзоси Ҳонгконг атрофидаги вазият туфайли АҚШ санкциялари остига тушди. Уларнинг барчаси қўмита раиси ўринбосарлари ҳисобланади.\nАввалроқ Reuters ахборот агентлиги манбаларга таяниб, АҚШ ушбу санкцияларни Хитой ҳукумати Ҳонгконг қонунчилик кенгашининг 4 нафар мухолиф депутатини четлаштириш қарори сабабли тайёрлаганини маълум қилган. Reuters маълумотларига кўра, “қора рўйхат”га тушганлар орасида Хитой парламенти ва Коммунистик партияси аъзолари бор.\nХитой ташқи ишлар вазирлигининг расмий вакили Хуа Чунин Вашингтон Ҳонгконг ишларига аралашишни тўхтатмаса, Пекин қатъий жавоб чоралари кўришини маълум қилган. Унинг таъкидлашича, “Ҳонгконг Хитойнинг ажралмас қисми, Ҳонгконг ишлари эса Хитойнинг ички ишлари ҳисобланади ва уларга ташқаридан аралашилишига тоқат қилинмайди”.\nАҚШ “қора рўйхати”га тушиш санкциялар остига тушганларнинг АҚШдаги активларининг музлатилишини, уларга АҚШга кириш ва америкалик фуқаролар ёки компанияларнинг улар билан бизнес олиб бориши тақиқланишини англатади.\n30 июнда Хитой Ҳонгконг миллий хавфсизлигини таъминлаш ҳақидаги қонунни қабул қилганди. Ушбу қонун айирмачилик, террорчилик, давлат ҳокимиятига путур етказиш, хорижий кучлар билан тил бириктириш каби жиноятлар олдини олишга қаратилган ва умрбод озодликдан маҳрум қилиш жазосини кўзда тутади. Шунингдек, Хитой ҳукумати Ҳонгконгда маҳаллий қонунлар амал қилмайдиган махсус давлат хавфсизлик идораларини ташкил этган. АҚШ Хитойнинг бу ташаббусини Ҳонгконгнинг “мухторияти” ва “бир давлат – икки тизим” тамойилининг бузилиши деб қабул қилган. “Замин” янгиликларини “Инстаграм”да кузатиб боринг\n6-05-2021, 15:27, Жамият\nЯнгиликлар » Дунё » АҚШ Хитойнинг 14 мансабдор шахсига нисбатан санкциялар жорий қилди


Малай шеърияти | www.ziyouz.uz\nБош саҳифа Жаҳон шеърияти Малай шеърияти\nРубрика: Малай шеърияти\nМуҳаммад Ҳожи Солиҳ (1942)\nМуҳаммад Ҳожи Солиҳ (Muhammad Haji Salleh) – малай адабиётининг кўзга кўринган вакилларидан бири, ёзувчи, эссенавис, таржимон. Малайзия халқ ёзувчиси. 1978 йилдан буён Малайзия Миллий университети профессори. Малай интеллектуал шеъриятининг асосчиларидан бири. “Мусофир шеърлари” (1973), “Бу ҳам менинг оламим” (1977), “Улғайиш давоми…\nМалачи Эдвин Ветамани (1955)\nМалачи Эдвин Ветамани (Malachi Edwin Vethamani) – Тайлор университети профессори, Ноттингҳам университети файласуфи. Замонавий малай адабиётининг йирик намояндаси, шоир, публицист, ҳикоянавис. Бир қатор халқаро мукофотлар совриндори. ЁШЛИКДАГИ ТУЙҒУЛАР Ёшлик туйғулари шафақ рангида – Куюк, ошкора Сўнмоқда қувват Бемажоллик таъқиб қилмоқда давоми…\nЗурина Ҳассан (1949)\nЗурина Ҳассан (Zurinah Hassan) – малайзиялик шоира. Малайзия фанлар университетини тамомлаган. 2008 йил докторлик диссертациясини ҳимоя қилган. Бешта шеърий тўплами нашрдан чиққан (биринчиси – “Сокин кўча”, 1974). Бундан ташқари, қисқа ҳикоялардан иборат “Давомли йўл” (1998) тўплами ҳам эълон қилинган. ҲУРМАТ давоми…\nБаҳоруддин Зайнал (1939)\nБаҳоруддин Зайнал (Baharuddin Zainal) – малайзиялик шоир, адабиётшунос, Малайзия миллий шоири (2013). Тахаллуси – Баҳо Зайн. Хутан-Мелинтанг (Перак штати)да туғилган. “Деван Састра”, “Деван Будая”, “Деван Бахаса” журналларида бош муҳаррир бўлиб ишлаган. Бир неча муддат Тил ва адабиёт, Малайзия таржимонлар миллий давоми…\nАзиз Дераман (1948)\nАзиз Дераман (Aziz Deraman) – замонавий Малайзия шеъриятининг ёрқин вакилларидан бири. Пасир-Путих (Келантан штати)да туғилган. Кўп йиллар мобайнида Тил ва адабиёт кенгаши руҳбари сифатида фаолият юритган. “Сен ва мен” (1994), “Ҳаёт қуввати” (2001) сингари тўпламлари нашр этилган. СЕНИНГ ЧЕҲРАНГ Оқшом давоми…\nАҳмад Камол Абдуллоҳ (1941)\nАҳмад Камол Абдуллоҳ (Ahmad Kamal Abdullah) – малайзиялик шоир, новелланавис, драматург, адабий танқидчи. Камол тахаллуси билан танилган. 2000 йилдан Малайзия миллий университети фалсафа фанлари доктори. Фалсафий, лирик шеърлари машҳур. “Тафаккур” (1972), “Медитация” (1972), “Давр” (1975), “Кактуслар” (1976), “Соат кафгири” (1983), давоми…\nРаҳимиддин Зоҳарий (1968-2015)\nРаҳимиддин Зоҳарий (Rahimidin Zahari) – малайзиялик шоир. 2003 йили Малайзия фанлар университетини тамомлаган, ушбу даргоҳнинг адабий ижод дастурида иштирок этган. Шеърлардан ташқари пьеса ва новеллалар ҳам ёзади. “Рубоб шивири” пьесаси Куала-Лумпурдаги “Маданият саройи”да саҳналаштирилган. Ҳозирда “Саҳна” театр журнали муҳаррири. ҚАБРИСТОНДА давоми…\nДинсман — Шамсиддин Усмон (1949)\nДинсман (Dinsman) – малайзиялик шоир, театр арбоби. Асл исми Че Шамсиддин Усмон. 1974-1979 йилларда Тил ва адабиёт кенгашида ишлаган. “Хослар театри” гуруҳига асос солган. Абсурд йўналишида “Жебат”, “Протест”, “Бу ўз жонига қасд қилиш эмас” каби пьесаларни ёзган. БИЗНИНГ БЕНДАХАРА АҚЛИДАН давоми…\nАванг Абдуллоҳ (1953)\nЧоп этилган 04.02.2016 06.02.2018 МуаллифZiyouz.uz\nАванг Абдуллоҳ (Awang Abdullah) — малайзиялик шоир. У 1953 йилда туғилган. Малай тилида ижод қилади. Шу пайтгача 30 дан ортиқ шеърий китоби (ҳар бири 3-4 мартадан) малай ва инглиз тилларида нашр этилган. ОНАМ АЙТАР ЭДИ — I Бу — тулпор. давоми…\nДинсман - Шамсиддин Усмон (1949)


Мичиганда кучли қор бўрони туфайли 60 та машина тўқнашиб кетди (видео)\nМичиганда кучли қор бўрони туфайли 60...\n10.03.2018 10:29 0 387\nТўқнашган машиналарнинг кўпи оғир юк машиналари бўлган.\nАҚШнинг Мичиган штатидаги шосседа кучли совуқ ва қор туфайли 60 та машина тўқнашиб кетди. Бу ҳақида штат полицияси маълумоти ва «Fox2Detroit» телеканали маълумотига асосланиб «РИА Новости» хабар қилган.\nҲокимият вакилларининг маълум қилишича, жабрдийдалар бор, аммо уларнинг ҳаёти хавф остида эмас. Уч киши шифохонага ётқизилган. Тўқнашган машиналарнинг кўпи оғир юк машиналари бўлган.\nҲодисага йўлни кўришни қийинлаштириб қўйган кучли қор бўрони сабаб бўлгани айтилмоқда.\nАҚШ қор бўрони Мичиган\nХориж Кеча, 14:39


Мактабдаги инспектор вояга етмаганлар билан ишлайди » Зарафшон Газетаси\nМактабдаги инспектор вояга етмаганлар билан ишлайди Таълим\n24 октябр 2017 15:12\nЖорий ўқув йилидан бошлаб, умумтаълим мактабларида ҳудуд профилактика инспекторлари учун хона ажратилиб, улар иш фаолиятини шу ердан бошлайдиган бўлди. Дарсга қатнашмайдиган ўқувчилар билан индивидуал ишлаш, вояга етмаганлар ўртасида ҳуқуқбузарликларнинг олдини олиш мақсадида ташкил этилаётган бу тизим ўз самарасини бермоқда. Маҳалла фаоллари билан ҳамкорликда нотинч оилалар фарзандлари, ота-оналар билан суҳбат таълим муассасанинг ўзида амалга оширилмоқда.\n– Оила-мактаб-маҳалла тамойили бўйича олиб борилаётган ишларга ҳудуд профилактика инспекторларининг ҳам жалб этилаётгани болалар билан ишлашда ўқитувчилар учун қулай бўлди, – дейди Самарқанд шаҳридаги 8-умумтаълим мактаби директори Н.Суярова. – Мактабимизда дарсларга қатнашмаётган, тез-тез жанжаллашиб қоладиган болалар бор. Ишни биринчи навбатда шундай болалар сонини аниқлашдан бошладик. Улар билан алоҳида, уйида суҳбатлашдик. Ўрганишларимиз натижасида дарсларни қолдирадиган болаларнинг ота-оналари чет элда эканлиги аниқланди. Улар бобо-бувилари ёки қариндошлари қарамоғида. Бундай ҳолат ўқувчиларнинг таълим-тарбиясига салбий таъсир ўтказмоқда. Профилактика инспектори, маҳалла раислари билан ҳамкорликдаги иш ўқувчилар давоматини анча яхшилади. Яна бир томони, тадбиркорлик билан шуғулланаётган ота-оналар мактаб ёшидаги болаларини ҳам шу ишга жалб қилаётир. Яъни, боласининг мактабга боришига ота-оналарнинг ўзи тўсқинлик қилаётган ҳолатларга ҳам дуч келдик. Бундай ота-оналар билан суҳбатлашдик. Агар вазият шундай давом этадиган бўлса, улар Маъмурий жавобгарлик тўғрисидаги Кодекснинг 47-моддасига кўра жавобгарликка тортилиши ҳақида огоҳлантирдик.\nМактабга асосан Устозлар ҳамда Амир Темур маҳалласи болалари қатнайди. Ушбу маҳалла раислари ҳамкорлигидаги ишлар тартиби жорий этилгандан бошлаб, болаларнинг дарсга қатнашиш-қатнашмаслигини доимо назорат қилиб келаётган экан. Йигирмага яқин бола педагог, профилактика нозири, маҳалла фаолларининг назоратида. Улар билан доимий суҳбат олиб борилмоқда. Ушбу саъй-ҳаракатлар натижасида мактабда дарсларни тез-тез қолдирадиган ўнга яқин боланинг давомати яхшиланган.\n– Ҳар битта умумтаълим мактабида профилактика инспектори ҳамда маҳалла раислари учун хоналар ажратилмоқда, – дейди шаҳар халқ таълими бўлими мутахассиси Б.Маҳматқулов. – Самарқанд шаҳридаги 75 та мактабнинг барчасида бу хоналарнинг ташкил этилиши вояга етмаганлар ўртасида ҳуқуқбузарликларнинг олдини олиш, ўқувчилар давоматини янада яхшилашга хизмат қилмоқда. Уларга "Профилактика инспекторининг ўқувчи-талабалар билан ўтказган якка тартибдаги суҳбатларини қайд этиш дафтари" тарқатилди. Унда ўқувчилар билан ишлаш хусусида тавсиялар баён этилиб, ҳар кунги иш тартиби қайд этиб борилмоқда.\nСамарқанд шаҳридаги 9-умумтаълим мактабида профилактика инспекторининг хонаси мактабга кириш дарвозасининг рўпарасида жойлашган. У ўқувчиларнинг дарсга келишлари-ю, мактаб ҳовлисида болаларнинг тартиб-интизомини назорат қилади.\n– Эрталаб ишимни ҳудуддаги тегишли иккита мактабга бориб, у ерда ўқувчиларнинг дарсга келиши, ўша ердаги муҳитдан хабардор бўлишдан бошлайман, – дейди мазкур ҳудуд профилактика инспектори Дилшод Маҳаммадиев. – 9-умумтаълим мактабига асосан Деволи кўндаланг ва Нуробод маҳалласидан болалар қатнайди. Ушбу маҳаллалардаги муҳит, улардаги турли нохуш вазиятдан хабардорман. Нотинч оилалар ҳам рўйхатимизда. Бу ҳамкорлик иш фаолиятимизни янада самарали олиб боришда қўл келмоқда. Мактабда кимгадир зиён етказган, хулқи билан атрофдагиларда эътироз уйғотган болалар ҳозирча йўқ. Шўхлик қилиб, бир-бири билан тортишиб қолган беш нафар бола билан суҳбат олиб бордик.\nДилшод Маҳаммадиев ҳудуддаги иккита мактабга масъул. Унга Деволи кўндаланг маҳалласидан уч хонали хизмат уйи берилгани шу ҳудудда иш олиб боришида анча қулай бўлди.\nСамарқанд шаҳридаги 45-умумтаълим мактабида ҳам ўқитувчи ва жамоатчилик норозилигига сабаб бўлаётган ўқувчилар деярли учрамас экан.\n– Ҳар бир бола билан аввало, ўзининг ўқитувчиси, психолог ишлаши лозим, – дейди мактаб директори ўринбосари Хуршида Зиёдуллаева. – Сабаби, ўқитувчи боланинг фикр-руҳиятидан, унинг оиласидаги муҳитдан оз бўлса-да, хабардор. Тўғри, мактабимиздаги барча болаларни ҳам хулқи аъло, намунали дея олмаймиз. Нафақат мактаб, балки ҳар бир синфда педагог ва психолог бирга ишлаши керак бўлган болалар бор. Улар орасида турли педагогик услублар қўлланилса-да, машғулотларга иштиёқсиз аммо меҳнаткаш, қайсидир бир ҳунарга меҳр қўйган болалар учраб туради. Бундай болаларни ҳам тўғри йўналтиришга ҳаракат қиламиз. Маҳалла билан ҳамкорликдаги иш турли салбий ҳолатларнинг олдини олишда муҳим, деб ўйлайман.\nТаълим муассасасидаги белгиланган хонада "Профилактика инспекторининг хизмат хонаси. Телефонлар: …" каби ёзувнинг ўзи ўқувчиларни ҳушёр торттиради.\nПрофилактика инспектори жисмонан ва маънан етук бўлсин\nБилим олишда имкониятлар чекланмаган


Ироқлик қочқинлар ватанига қайтмоқда\nИроқ ҳукумати мамлакатдаги барқарорлик туфайли ироқлик минглаб қочқин ўз ватанига қайтаётганини маълум қилди.\nИроқ қўшинлари матбуот котиби генерал Қосим ал-Муссавийнинг билдиришича, чегара қисмлари октябрь ойида мамлакатга қайтаётган 46 минг қочқинни рўйхатга олган.\nҲукуматнинг ишонтиришларига қарамай, Ироқда зўравонликлар ҳунуз давом этмоқда. Куни-кеча Ироқ полицияси Бағдод яқинида қийноқ излари бўлган 17 та жасадни топганди. Бундан бир кун аввал эса АҚШ қўшинлари Анбар вилоятида оммавий қабр топилганини эълон қилган эди.


Америка Кубогида ярим финал босқичининг биринчи учрашуви ўтказилди. АҚШда кечаётган турнир ярим финалида мезбонлар Аргентинага қарши майдонга чиқишди ва йирик ҳисобда ютқазишди, дейилади "Кун" нашрида.\nЎйиннинг 3-дақиқасидаёқ аргентиналиклар ҳужумчиси Эсекьель Лавесси Мессининг пасини голга айлантириб, ҳисобни очди. Биринчи бўлим ўрталарида Мессининг ўзи жарима зарбаси орқали жамоаси устунлигини оширди - 2:0.\nИккинчи бўлимда эса Гонсало Игуаин яна 2та гол билан ҳисобни йирик кўринишга келтирди - 4:0.\nШу тариқа, Аргентина терма жамоаси 28-марта Америка Кубоги финалига чиқди. Жамоа энди 15-соврин учун ҳаракат қилади.\nЯрим финалнинг иккинчи учрашуви Тошкент вақти билан 23 июнь куни, соат 05:00да бошланади. Бу учрашув Колумбия ҳамда турнирнинг амалдаги ғолиби Чили ўртасида ўтказилади.\nУчинчи ўрин учун баҳс 26 июнга, финал 27 июнга белгиланган.\nАҚШ – Аргентина 0:4 (0:2, 0:2)\nГоллар: 0:1 – 3 Лавесси, 0:2 – 32 Месси, 0:3 – 50 Игуаин, 0:4 – 86 Игуаин.\nАҚШ – Гьюзан, Йедлин, Кэмерон, Брукс, Джонсон, Зардес, Брэдли, Беккерман (Бирнбаум, 60), Зуси, Вондоловски (Пулишич, 46), Демпси (Нагбе, 78).\nАргентина – Ромеро, Меркадо, Отаменди, Фунес Мори, Рохо (Куэста, 84), Фернандес (Биглия, 59), Маскерано, Банега, Месси, Игуаин, Лавесси (Ламела, 67).\nОгоҳлантиришлар: Вондоловски (31).


Йигитали Мамажонов: «Мен уни бахтли қилиш учун ҳамма нарсага тайёр эдим»\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Йигитали Мамажонов: «Мен уни бахтли қилиш учун ҳамма нарсага тайёр эдим»\t11:27, 08 июль 2016\tАктёр Йигитали Мамажонов «Ҳордиқ» газетасига берган интервьюсида хонанда, собиқ турмуш ўртоғи Райҳон билан нима сабабдан ажрашганига қисман тўхталиб ўтди. Мазкур нашр Йигиталига санъаткорлардан тушган саволлар билан мурожаат қилди, дея хабар беради Daryo.uz нашри «Дийдор азиз» газетасига таяниб.\nХусусан, Шоҳида Узоқова актёрга шундай савол берди:\n«Саволим сизга бироз оғир ботиши мумкин. Фарзанд Аллоҳнинг мўъжизаси. Сиз нима бўлган тадқирда ҳам оилани сақлаб қолишингиз керак эди. Нега бунга ҳаракат қилмадингиз?»\nЙигиталининг ушбу саволга жавоби қуйидагича бўлди:\n«Инсон бировнинг ҳаётини билмасдан туриб бунақа хулосага келиши нотўғри. Ҳар бир инсон бошидан ўтганини ўзи билади ва ҳар кимнинг ўз ҳақиқати бор. Ҳаракат қилмади, деган қарорга келиш менинг ҳақиқатимга тўғри келмайди. Мен болаларим отасиз ўсмаслиги учун уриндим, чунки ўзим 8 ёшда отадан етим қолганман. Отасиз қанча қийинчиликни кўриб улғайганим фақат ўзимга аён ва доим ният қилардимки, фарзандларимни ҳеч қачон ёлғиз қолдирмайман деб. Ҳаётда биз ўйламаган ва бизга тегишли бўлмаган нарсалар кўп бўлар экан. Ҳалигача дадам билан кулишиб нонушта қилган бахтли дамларимни кўз олдимга келтираман ва фарзандларим билан ҳам шунақа самимий муносабат ўрнатаман, дердим. Нимага биз болаларимизни тўлиқ оила меҳрини ҳис қилишидан маҳрум қилдик? Мени бирга яшашни хоҳламайди, деб ўйлайсизми? Фарзандларимни қанчалик яхши кўришим фақат ўзимга аён. Мен уларнинг ҳам отасиз катта бўлишини умуман истамаганман. Ҳатто хаёлимга ҳам келтирмаганман. Оилани сақлаб қолиш фақат эркак кишининг қўлида бўлганида мен бор-йўғимдан воз кечиб бўлса ҳам оиламни сақлаб қолардим. Бунақа гаплар бўлишини оила қуришдан олдин ҳам сезганман, лекин мен шу инсонни бахтли қилиш учун ҳамма нарсага тайёр эдим. Бунақа йўқотишларни билиб туриб ҳам қанақа курашмаслигим мумкин? Бошида мен шунчаки тақдир экан, деб кетганим йўқ, ҳақиқий эркак қилиши керак бўлган ишларни қилдим, аммо натижа мен кутганчалик бўлмади. Бошимга тушганини мен ҳатто душманимга ҳам раво кўрмайман».\n«Менга охирги вақтларда шу савол жуда кўп бериляпти, — сўзида давом этди санъаткор. — Ажрашишимизга жиддий сабаблар бўлганки, биз шу тақдирни танладик. Шахсий ҳаётда аслида нима бўлганини, айтганимдек, фақат ўзимиз биламиз. ‘Нимага оиладаги тушунмовчиликларга кўз юммадингиз?’ дейишади. Нега кўз юмиш керак? Меъёрдан ошиб кетганда ҳам жим қараб туриш керакми? Мен, Яратганга шукр, мусулмон оилада катта бўлганман ва бизнинг оилада эркак киши ҳукмрон бўлган, аёл эмас! Ҳар бир буюк эркакнинг ортида оқила ва доно аёл турган бўлади, айёри эмас».


“Ўзбекистон Республикасининг айрим қонун ҳужжатларига ўзгартириш ва қўшимчалар киритиш тўғрисида”ги қонун билан амалдаги 13та қонун ҳужжатлари, шу жумладан, 10та қонун ва 3та кодексга ўзгартириш ва қўшимчалар киритилмоқда.\n2020 йил 16 декабр куни Олий Мажлис Сенати Суд-ҳуқуқ масалалари ва коррупцияга қарши курашиш қўмитасининг видеоконференцалоқа тарзида мажлиси бўлиб ўтди, деб хабар қилмоқда Kun.uz мухбири.\nТадбирда Сенатнинг ўнинчи ялпи мажлисида кўриб чиқилиши режалаштирилган масалалар дастлабки тарзда муҳокама қилинди.\nЖумладан, маҳаллий давлат ҳокимияти фаолиятига оид қонунларга киритилаётган меъёрларга асосан маҳаллий кенгашлар томонидан қабул қилинган қонунга зид қарорларни бекор қилиш ваколати Сенатга берилмоқда.\nШу билан бирга, депутатни жавобгарликка тортишга розилик беришни халқ депутатлари кенгашлари сессиялари оралиғида ҳал этиш амалиётидан воз кечилмоқда.\nСенат томонидан Ўзбекистоннинг чет давлатлардаги дипломатик ваколатхоналари раҳбарлари фаолиятига доир ҳисоботларини эшитиш амалиётини жорий этиш, шунингдек, ҳудудий манфаатлардан келиб чиқиб, Сенат томонидан давлат бюджети ижроси устидан парламент назоратини амалга ошириш тартиби ўрнатилмоқда.\nМазкур ўзгариш ва қўшимчаларнинг ҳаётга татбиқ этилиши ижобий натижаларни бериши кутилмоқда.


Ҳали очиқ савдога чиқмай туриб энг оммалашган айфон қайси эканини биласизми? - Terabayt.Uz\nҲали очиқ савдога чиқмай туриб энг оммалашган айфон қайси эканини биласизми?\nApple корпорацияси яқинда iPhone 11, iPhone 11 Pro ҳамда iPhone 11 Pro Max смартфонлари тақдим этди. Улардан бири Geekbench’да рекорд ўрнатгани, AnTuTu тестида асосий хусусиятлари фош бўлгани, шунингдек, янги iPhone 11’лар қаерда энг арзону қаерда энг қиммат эканлиги ҳақида ҳам хабарлар берганмиз.\nЎн биринчи авлод айфонлар ҳали очиқ савдога чиққани йўқ, дўконлар пештахталарига улар эртага – 20 сентябрь кунидан қўйилади. Таниқли таҳлилчи Мин-Чи Куо (Ming-Chi Kuo) эса уларга олдиндан буюртма беришлар ҳисоботини эълон қилди. Унга кўра, iPhone 11 Pro ҳамда iPhone 11 Pro Max флагманлари учун аввалдан берилган буюртмалар биргаликда умумий буюртмаларнинг 55 фоизини ташкил этаётир. Буюртмаларнинг салкам ярми – 45 фоизи эса уларнинг энг арзони – iPhone 11 ҳиссасига тўғри келяпти!\niPhone 11 бу билан ўтган йилги iPhone XR (сотиб олиш) муваффақиятини такрорламоқда. Бултурги энг арзон айфон купертинолик корпорациянинг смартфонлари орасида олдиндан буюртма бўйича етакчи бўлишдан ташқари, кейинги 12 ой ичида энг оммабоп модели ҳам бўлган. Дунё бўйича энг кўп сотилган ўнта смартфон рейтингини эса мана бу мақоламизда кўришингиз мумкин\nПрогнозларга кўра, Apple шу йилнинг охиригача янги моделлардаги смартфонларидан 75 миллион дона сотади. Terashop.uz интернет-дўконимизда эса олдинги русумлардаги iPhone’ларни 5 650 000 сўмдан бошланувчи нархлар эвазига харид қилиш имкони бор.\nЎҚИНГ: Барча iPhone 11’ларни энг зўр Android-флагманлар билан битта жадвалда таққослаймиз!


Тошкентдаги майнинг-фермада ёнғин юз берди » Ўзбекистон янгиликлари – Zamin.uz\nТошкентдаги майнинг-фермада ёнғин юз берди\n24 сентябрь 2019, 07:45\nТошкентнинг Мирзо Улуғбек тумани Муҳаммад Юсуф кўчасида жойлашган майнинг-фермада 23 сентябрь куни тонг соат 7:00 атрофида ёнғин юз берди. Daryo’нинг ёзишича, видеоролик илова қилинган тегишли хабар ижтимоий тармоқларда тарқалган. Унда таъкидланишича, ферма ёниб кетгани таъкидланган, бироқ ферма эгасининг маълум қилишича, аслида бари бошқачароқ бўлган.\n«Ингичка симларнинг бирида қисқа туташув юз берган. Кир ювиш машинаси ва иккита қўшимча хона ёниб кетди. Майнинг билан ҳаммаси жойида, бизда ҳамма нарса назорат остида», — дейилади хабарда. Давлат ёнғин хавфсизлиги хизматидан хабар беришларича, ёнғин оқибатида қўшимча хонанинг 30 квадрат метр майдонда ички қисми ва жиҳозлари ёниб зарарланган.\n«Кўрилган тезкор ҳаракатлар натижасида ёнғиндан бинонинг 60 квадрат метр майдони сақлаб қолинган. Тан жароҳати олганлар ва ҳалок бўлганлар қайд этилмаган. Ёнғин электр симларнинг қисқа туташуви оқибатида содир бўлган, деб тахмин қилинмоқда. Моддий зарар миқдори аниқланмоқда», — дейилади Давлат ёнғин хавфсизлиги хизмати ахборотида.\nМаълумот учун, Президент Шавкат Мирзиёев 2018 йил июлида Ўзбекистонда блокчейн, крипто-активлар ва майнингни ривожлантириш ва жорий этиш тўғрисидаги қарорни имзолаган эди. Ўшанда крипто-активлар айланмаси махсус норматив-ҳуқуқий ҳужжатлар билан тартибга солиниши, ушбу айланма билан боғлиқ операциялар эса солиққа тортилмаслиги айтилган эди.\n«Ўзбекэнерго» ва «Ўзбекгидроэнерго» компанияларига майнинг бўйича пилот лойиҳани ишга тушириш бўйича, Лойиҳа бошқаруви миллий агентлиги ва АКТ вазирлигига эса «Рақамли иқтисодиёт ва блокчейн-технологиялар тўғрисида»ги қонун лойиҳасини киритиш тўғрисида топшириқлар берилган эди. 2019 йил бошида эса Ўзбекистонда криптобиржаларни лицензиялаштириш тартиби тасдиқланган эди.\nЯнгиликлар » Жамият » Тошкентдаги майнинг-фермада ёнғин юз берди\n18:00 Юнусобод туманида учта ёнма-ён уйда ёнғин содир бўлди (фото)\n10:19 Тошкентда бир кечада иккита кафе ёниб кетди (видео)


UzNews - Давлат хизматчиларининг энг кам йиллик “отпуска”си 27 кунга узайтирилиши мумкин\n27 окт 2021, 11:43\nДавлат хизматчиларининг энг кам йиллик “отпуска”си 27 кунга узайтирилиши мумкин\nДавлат хизматчиларининг энг кам йиллик меҳнат таътили 27 кунга узайтирилмоқда. Бу ҳақда янги таҳрирдаги Меҳнат кодекси лойиҳасида белгилаб қўйилди, дея хабар берди Давлат хизматини ривожлантириш агентлиги Матбуот хизмати.\nМаълум қилинишича, Қонунчилик Палатаси томонидан уч ўқишда қабул қилиниб, Сенатга жўнатилган кодекс матнида йиллик меҳнат таътили бўйича қатор янгиликлар мавжуд.\nУнга кўра, янги кодексда ходимларга йиллик асосий меҳнат таътилининг энг кам муддати сифатида 21 календар кун кўрсатилган. Амалдаги кодексда эса бу муддат камида 15 иш кунини ташкил этади.\nШунингдек, янги кодексда давлат хизматчиларига бериладиган йиллик асосий узайтирилган меҳнат таътилининг аниқ муддати белгилаб қўйилмоқда. Яъни, давлат ҳокимияти ва бошқаруви органлари хизматчиларига давомийлиги 27 календар кун бўлган ҳар йилги асосий узайтирилган таътил берилиши мумкин.\nАмалдаги тартибга кўра, 15 иш кунидан иборат таътил давлат хизматчиларига ҳам татбиқ қилиб келинган ва бу муддат жамоа шартномасига кўра, бериладиган қўшимча таътил ҳисобига узайтирилиши мумкин бўлган. Кодекс ушбу кўринишда қабул қилинса, давлат хизматчилари учун камида 27 кунлик меҳнат таътили кафолатланади.


ЎзА - Вазир кубоги ғолиблари аниқланди\n10.01.2019 19:14 Чоп этиш версияси\nВазир кубоги ғолиблари аниқланди\nПойтахтимизда "Ўзбекистон Республикаси жисмоний тарбия ва спорт вазири кубоги" спорт мусобақалари якунланди.\nҚишки таътил даврида ўқувчи-ёшларни ва маҳалла фуқарорларини жисмоний тарбия ва оммавий спортга жалб қилиш мақсадида 2018 йил 25 декабрдан бошлаб Тошкент шаҳрининг барча туманларида Ўзбекистон Республикаси жисмоний тарбия ва спорт вазири кубоги учун спорт мусобақалари ўтказилди.\n14 кун давом этган мазкур спорт мусобақасига Тошкент шаҳридан 9 минг 400 нафарга яқин, шу жумладан, 7 минг 500 нафар ёш қамраб олинди.\nБаскетбол спорт турининг ўғил болалар ўртасидаги баҳсларида биринчи ўринни Яшнобод тумани 61-умумтаълим мактаби ўқувчилари эгаллади. Қизлар ўртасида Олмазор тумани 233-умумтаълим мактаби жамоаси ғолиб бўлди.\nВолейбол бўйича беллашувларда Чилонзор тумани 90-умумтаълим мактаби жамоаси ўғил ва қиз болалар ўртасида шоҳсупанинг энг юқори поғонасига кўтарилди.\nШу билан бирга, Тошкент шаҳри маҳаллаларида истиқомат қилувчи аёллар ўртасидаги мусобақада Шайхонтоҳур тумани аёллар жамоасига тенг келадигани топилмади.\nБадминтон спорт мусобақаларида Чилонзор тумани 195-умумтаълим мактаби ўқувчилари Муҳаммад Тўлқинов ва Севинч Содиқова ғолиб бўлишди.\nСтол тенниси мусобақасида Мирзо Улуғбек тумани 209-умумтаълим мактаби ўқувчиси Самандар Расулов ўғил болалар ўртасида, Чилонзор тумани 178-умумий таълим мактаби ўқувчиси Лола Қаҳрамонхўжаева қизлар ўртасида биринчи бўлди.\nМини-футбол учрашувларида Яшнобод тумани 227-умумтаълим мактаби жамоаси олтин медаль билан тақдирланди.\nУмумжамоа ҳисобида жами 71 балл тўплаган Чилонзор тумани биринчи, 65 балл тўплаган Олмазор тумани иккинчи ҳамда 58 балл билан Яшнобод тумани учинчи ўринни эгаллади.\nМусобақа ғолиб ва совриндорлари Ўзбекистон Республикаси Жисмоний тарбия ва спорт вазирлиги томонидан кубок ва эсдалик совғалари билан тақдирланди.


Музей йиллик режалари - Наманган вилоят Ўлкашунослик музейи\n2018 йил иш режаси\nI.ИЛМИЙ ЭКСПОЗИЦИЯ ВА КЎРГАЗМА ИШЛАРИ\nII. ИЛМИЙ ОММАВИЙ ИШЛАР\nIV. ИЛМИЙ ФОНДНИ ТЎЛДИРИШ.\nV. ИЛМИЙ ФОНД ИШЛАРИ\nVI. МУЗЕЙНИ ОММАЛАШТИРИШ. АХБОРОТ ВА РЕКЛАМА.\nVII. МУЗЕЙЛАРГА УСЛУБИЙ ВА АМАЛИЙ ЁРДАМ КЎРСАТИШ.\nVIII. ХИЗМАТ САФАРЛАРИ\nI. ИЛМИЙ ЭКСПОЗИЦИЯ ВА КЎРГАЗМА ИШЛАРИ\nIV. МУЗЕЙ ФОНДЛАРИНИ ТЎЛДИРИШ\nVI. МУЗЕЙНИ ОММАЛАШТИРИШ. АХБОРОТ ВА РЕКЛАМА\nIV. ИЛМИЙ ФОНДНИ ТЎЛДИРИШ\n1.Музей кириш қисмини 2018 йил “Фаол тадбиркорлик иннавацион ғоялар ва уларни қуллаб-қувватлаш йили"ни мазмун моҳияти акс этган шиор ва чақириқлар билан жиҳозлаш\nМасъул: маъмурият, рассом-таъмирловчи,\n2. 14 январь “Ватан ҳимоячилари куни” муносабати билан “Ватанимиз осойишталиги посбонлари” мавзусида кўргазма ташкил этиш.\nМасъул: мустақиллик сектори\nМуддати: 4-20 январь\n3. Адабиёт ва санъат экспозициясидаги аннотацияларни янгилаш ва этикеткаларни 3 тилда ёздириш.\nМасъул: адабиёт ва санъат бўлими\n4. 2018 йил “Фаол тадбиркорлик иннавацион ғоялар ва уларни қуллаб-қувватлаш йили"\nмуносабати билан йил номи акс этган “Маънавият” хонасида ҳамда илмий кутубхонада кўргазмали бурчак ташкил этиш.\nМасъул: маънавият сектори мудири, рассом-таъмирловчи,\n5. Табиат бўлимида якунига етмаган “Қадимги аждодларимиз” номли экспозициясини якунлаш.\nМасъул: табиат бўлими ходимлари\nМуддати: чорак давомида\n6. 2018 йил ўтказиладиган кўргазмали тадбирлар ва мулоқот, учрашувларни ташкиллаштириш ҳамда ўтказилишида илмий ходимлар фаоллигини таъминлаш.\nМасъул: маънавият сектори\n7. 9-феврал А.Навоий ва 14 февраль З.М.Бобурларнинг таваллуд кунларига бағишлаб санъат коллежи талабалари томонидан яратилган ижодий асарлар асосида “Буюк сиймолар ёшлар нигоҳида” мавзусидаги кўргазмасини ташкил этиш.\nМуддати: 1-28 февраль\n8. 9 феврал А.Навоийнинг, 14 феврал З.М.Бобурнинг таваллуд кунларига бағишлаб «Олтин мерос» китоблар кўргазмасини ташкил этиш.\nМасъул: адабиёт сектори, кутубхоначи\nМуддати: 1-28 феврал\n9. 14 феврал буюк давлат арбоби шоҳ ва шоир Заҳириддин Муҳаммад Бобур таваллуд топган кун муносабати билан «Заҳириддин Муҳаммад Бобурнинг маънавий мероси» мавзусида кўргазма ташкил этиш.\nМасъул: тарих бўлими\nМуддати: 10.02.-20.02.2018 йил\n10. Наманган вилоятидаги халқ табиблари ва уларни эришган ютуқларини кенг оммага тарғиб этиш мақсадида “Табобат ва саломатлик”мавзусида кўргазма ташкил этиш.\nМасъул: табиат бўлими\nМуддати: феврал ойи\n12. 8- март «Халқаро хотин- қизлар куни» муносабати билан «Аёл-она, тарбиячи, тадбиркор ва ижодкор» мавзусида кўргазма ташкил этиш.\nМуддати: 4.03.-15.03.2018 йил\n13. 21 март Наврўз умумхалқ байрами муносабати билан “Хуш келибсан Наврўзи олам” мавзусида кўргазма ташкил этиш.\nМуддати: 15-30 март\n14. Йил давомида ўтказиладиган кўргазма ва тадбирларни кўргазмасини ташкил этишда йўналишига қараб китоблар, журналлар, газеталар билан таъминлаш ишларини мунтазам йўлга қўйиш.\nМуддати: йил давомида\n1. Ўзбекистон Республикаси Президентининг фармонлари, Вазирлар Маҳкамасининг Қарорларини бажариш ҳамда тарғибот-ташвиқот ишларини кенг олиб бориш мақсадида музейда ҳафтанинг сешанба кунларида ташкил этиладиган маънавият соатини, йиллик режасини тайёрлаш ва уни тасдиқлатиш ҳамда секторда шу асосда иш ташкил этиш.\nМуддати: 1-5 январь\n3. 14 январь «Ватан ҳимоячилари куни» муносабати билан «Миллий Армия-давлатимиз қудрати» мавзусида коллеж, мактаб ва харбий қисмлар билан ҳамкорликда учрашув мулоқотлар ўтказиш.\nМуддати: 13 январь\n4. 14 январь “Ватан ҳимоячилари куни” олдидан “Тарғибот” гуруҳи билан бирга ҳарбий қисмлар да хизмат қилаётган аскарлар ва уларнинг оила аъзоларига маданий хизмат кўрсатадиган ижодий гуруҳда фаол қатнашиш.\n5. Музей бўлимларидаги 2015 йил учун тўгарак иш режалари ҳамда унинг мавзуларини белгилаш, тасдиқлатиш, журналларини тартибга келтириш ҳамда тўгарак фаолиятини кучайтириш, дарс жадвалларини тайёрлаш ва тасдиқлатиш.\nМасъул: бўлим ва сектор мудирлари\n6. Наманган шаҳрида жойлашган олий ўқув юртлари, коллеж ва лицей, умумтаълим мактаблари билан шартномалар тузиш ва ўқувчи ёшларни музейга ташрифини ташкил этиш.\nМасъул: барча илмий ходимлар\n7. Музейга ташриф буюрувчи зиёратчиларни ва уларга ўқиладиган экскурсия матнларини ҳар бир илмий ҳодимда бўлишини таъминлаш, ўқиладиган экскурсияларни назоратини амалга ошириш, маъмуриятга кунлик, ҳафталик, ойлик, чораклик ҳисоботини тайёрлаб бериш.\n9. Халқаро ташкилотлар билан интернет орқали ўзаро алоқалар боғлаш, тажриба алмашишни ташкил этиш.\n10. Ўқувчиларни вилоятдаги музейларга бориши бўйича тизимли ишларни ташкил этишга доир чора-тадбирлар комплексини ишлаб чиқиш ва амалга ошириш.\n11. Вилоятимиз ёшларида миллий истиқлол ғояларини шакллантириш, уларни бой тарихимиз, маданиятимиз, миллий ва умуминсоний қадриятлар, халқимий урф-одатлари, анъаналарини чуқур эгаллашларини таъминлаш мақсадида вилоятдаги барча музейларга ёшларни кенг жалб қилиш ва “Очиқ эшиклар куни” кўчма кўргазмалар ташкил этиш.\n12. 9 февраль А.Навоий таваллуди муносабати билан Ўзбекистон Ёзувчилар уюшмаси вилоят бўлими ҳамда НамДУ, тиббиёт коллежи талабалари ҳамкорлигида “Навоий гулшани-маънавият булоғи” мавзуида адабий-бадиий тадбир ташкил этиш.\nМуддати: 1-8 февраль\n13. Алишер Навоий таваллуди муносабати билан вилоятда “Навоийхонлик”, “Навоий барҳаёт сиймо” тадбирларида қатнашиш.\nМуддати: 7-9 февраль\n14. 9 февраль сўз мулкининг султони бобомиз Алишер Навоий таваллуд топган кун муносабати билан «Навоий маънавий меросида фарзанд тарбияси масалалари» мавзусида НамДУ тарих, филология факультетлари билан ҳамкорликда мулоқотлар ўтказиш.\nМуддати: 5 февраль\n15. 14 феврал буюк давлат арбоби шох ва шоир Заҳириддин Муҳаммад Бобур таваллуд топган кун муносабати билан «Заҳириддин Муҳаммад Бобурнинг жаҳон тарихидаги ўрни» мавзусида кўргазмали тадбир ташкил этиш.\nМуддати: 11.02.-20.02.2018 йил\n16. 14 феврал З.М.Бобур таваллуди муносабати билан шоир, ёзувчилар ҳамда мактаб ўқувчилари ҳамкорлигида «З.М.Бобур маънавиятли ҳукмдор» мавзусида адабий- бадиий кеча ташкил этиш.\nМуддати: 10-15 февраль\n17. 14 феврал “Дарё, сув ва ҳаётни ҳимоя қилиш куни” муносабати билан, вилоят табиатни муҳофаза қилиш қўмитаси билан ҳамкорликда “Сув ҳаёт манбаи-уни асраш барчанинг бурчи” мавзусида кўргазмали тадбир ташкил этиш.\n18. Экскурсавод ва илмий ходимларнинг музей кўргазма заллари бўйича ўқийдиган экскурсовка матнларини тайёрлаш, шу орқали экскурсиялар олиб боришни таъминлаш. Ҳафтанинг чоршанба куни экскурсавод ва илмий ходимларнинг экскурсовка олиб бориш салоҳиятини ошириш мақсадда кўргазма залларида экскурсия ўқишни уюштириб бориш.\n19. 1 март “Гиёҳвандлик ва гиёҳванд моддалар билан савдо қилишга қарши халқаро кураш куни” муносабати билан “Ёшлар гиёҳвандликка қарши” мавзусида Тиббиёт, Қурилиш ва дизайн коллежлари билан ҳамкорликда мулоқот ташкил этиш.\n20. 2 март Ўзбекистон БМТ га аъзо бўлган кун муносабати билан «БМТ ва Ўзбекистон истиқболлари» мавзусида НамДУ тарих ва хуқуқ факультети билан очиқ дарс ташкил этиш.\n22. Музейга ёшларни жалб этиш ва “Очиқ дарслар”, амалий машғулотлар, кўргазмалар ташкил этиш ва уларни музейга ташрифини таъминлаш мақсадида вилоят ҳокимлигининг тадбир режасини ишлаб чиқиш, ҳокимликлар, олий таълим, касб-ҳунар бошқармаси, халқ таълими билан шартномалар тузиш, вилоятнинг чекка туманларига кўчма кўргазмалар ташкил этиш.\nМасъул: маъмурият, маънавият сектори\n23. 8 март “Халқаро хотин-қизлар куни” муносабати билан “Аёллари эъзозли юрт” мавзусида учрашув ташкил этиш.\n24. “Наврўз” байрами муносабати билан музей ходимлари учун “Наврўз ва удум анъаналари” га бағишланган кеча ташкил этиш.\n25. Вилоятдаги музей ишини янада яхшилаш борасида конференциялар, фестиваллар ва семинарлар ташкил этиш. (чоракда 1 тадан)\nМасъул: барча бўлимлар\n1.“Наманганлик Ўзбекистон халқ ҳофизи М.Дўстмуҳаммедов ҳаёт фаолиятини тадқиқ этилган юксак маҳорат соҳиби” мавзусида илмий маъруза матни тайёрлаш\n2. “Наманганлик Зулфияхонимлар” номли рисолани тайёрлаш учун манбалар тўплаш.\n3. “Кўҳна ва навқирон Уйчи” (Уйчи тумани тарихидан лавҳалар асосида) китобини компьютерга киритиш вариантини якунлаш.\n4. “Наманган шаҳридан етишиб чиққан санъат аҳли ҳаётига чизгилар” (театр санъати усталари ҳақида) рисола манбаларини тўплаш ва рисола қўлёзмасини якунлаш.\nМасъул: Г. Валиева\n5. “Наманганлик қаламкаш олимлар ижодига бир назар” (Наманган шаҳрида таваллуд топган олимлар ҳақида) рисола қўлёзмасини якунлаш\nМасъул: Н. Ҳошимова\n6. “Қўқон хонлиги даврида Наманган шаҳрининг иқтисодий-маданий алоқалар” рисолага манбалар тўплаш\nМасъул: А. Ҳасанов\n7. “Наманган шаҳрининг пайдо бўлиши масаласи ва унинг номи ҳақида” илмий маъруза матни тайёрлаш\nМасъул: Э. Мирзаалиев\n8. “Наманган шаҳрининг қадимий мавзелари” мавзусида илмий маъруза матни тайёрлаш\n9. “Қўқон хонлиги даврида Наманган шаҳрида адабиёт ва шеърият” мавзусида илмий маъруза матни тайёрлаш\n10. “Қўқон хонлиги даврида Наманган шаҳри ҳунармандчилигини ривожланиши” мавзусида илмий маъруза матни тайёрлаш\n11. «Наманган зиёратгоҳлари тарихидан» илмий маъруза, рисола тайёрлаш ва бу ҳақида матбуотда мақола эълон қилиш.\n12. «Наманган шаҳри даҳалари» мавзусида илмий маъруза ва мақола тайёрлаш\n13. «Миллий кийимлар тарихидан» мавзусида илмий маъруза матни тайёрлаш ва мақолалар эълон қилиш. (Наманган вилояти мисолида)\n14. «Қозилик ҳужжатлари» мавзусида илмий маъруза матни тайёрлаш ва мақолалар эълон қилиш. (Фонддаги вақф ва қозилик ҳужжаларини ўрганиш асосида)\n15. Вилоятимиз тарихи, маданияти, табиати тўғрисида вилоятимиз туманларидаги ёш авлодга тушунчалар бериш мақсадида ташкил этиладиган“Кўчма музей кўргазмалари” тўғрисида услубий қўлланма тайёрлаш.\n16. “Тақинчоқлар жилоси” мавзуида буклет тайёрлаш.\n17. “Вилоятимиздаги табиий фойдали қазилмалар” мавзусида илмий маъруза матни тайёрлаш ва мақолалар эълон қилиш.\n18. “Наманган вилояти минтақалари, ўсимлик ва ҳайвонот дунёси” мавзусида илмий маъруза матни тайёрлаш ва мақолалар эълон қилиш.\n19. “Вилоятимиздаги тупроқ ва унинг турлари” мавзусида илмий маъруза матни тайёрлаш ва мақола эълон қилиш.\n20. “Вилоятда мискарлик ҳунари тарихидан” мавзусида илмий маъруза матни тайёрлаш ва мақола эълон қилиш.\n21. “Бинокорликда ишлатилган ганч санъати усталари ҳаётидан” мавзусида илмий маъруза тайёрлаш.\n22.“Аёллар миллий кийимларида бош кийимларнинг аҳамияти” мавзусида илмий маъруза ва мақола тайёрлаш. (фонддаги экспонатлар асосида)\n23.“Наманганда уй-рўзғорда ишлатилган буюмлар тарихига бир назар” ҳақида маъруза ва мақола тайёрлаш. (фондда сақланаётган экспонатларни ўрганиш асосида)\n1. Музей бош мухофизи томонидан бўлимлар учун тўпланиши зарур бўлган ашёвий буюмлар рўйхатини тузиш ва илмий ходимларга тақдим этиш.\nМасъул: ФХЭК ва бош мухофиз\n2. Биринчи чорак давомида вилоятнинг туманларига экспонатлар тўплаш учун илмий тадқиқот сафарлари уюштириш.\nМасъул: бош мухофиз\n3. Музей ва ўлка тарихи учун қимматли бўлган вилоят аҳолиси қўлида сақланиб қолган ашёлар билан музей фондини тўлдириш. (Чоракда ҳар бир ходим 10 донадан)\n1. Фонддаги илмий паспорти йўқ экспонатларга илмий паспорт ёзиш ишларида кўмаклашиш.\nМасъул: бош муҳофиз\n2.Фонддаги экспонатларини бўлимлар асосида каталогини тузиш.\n3. Кирим Китоби, Инвентар китоби ва фондга алоқадор ҳужжатларни Низом асосида юритилишини йўлга қўйиш.\nМасъул: бош муҳофиз, бўлим илмий ходимлари\n4. Илмий тадқиқ қилиш ва ўрганиш лозим бўлган экспонатларни тузиш ва илмий ходимларга тақдим этиш.\nМасъул: бош муҳофиз, бўлим мудирлари\n5. Музей фондларида сақланаётган музей предметларини бузилишини олдини олиш мақсадида уларга ишлов бериш ва таъмирталабэкспонатларни чорак давомида режа асосида таъмирдан чиқариш.\nМасъул: бош муҳофиз, рассом таъмирловчи\n6. Музей фонди ва кўргазма залларидаги мавжуд барча экспонатларни маълумотларини электрон давлат каталогига киритиш учун электрон вариантини копьютерга киритиш ишларини давом эттириш.\nМасъул: бош муҳофиз, белгиланган масъул ходимлар\n1. Республика, вилоят телевиденияси ва радиоси орқали ўлка тарихи, табиати, маданияти, археологияси каби мавзуларда ҳамда музейда олиб борилаётган ишлар, ўтказилаётган тадбирлар ва музейдаги ноёб экспонатлар ҳақида эшиттиришлар ташкил этишга эришиш. (Ҳар бир илмий ходим чорак давомида 1 та илмий мавзуда)\n2. Музейнинг фаолиятини оммалаштириш мақсадида хориж ва республика, вилоят ойномаларида, илмий тўпламлар ва рўзномаларда мунтазам равишда мақолалар билан иштирок этиш. (чоракда ҳар бир илмий ходим 3 та мақола тайёрлаш)\n3. Музейда ташкил этилаётган кўргазмаларнинг афишаси, йўл кўсаткичлари, буклетлари, тадбирлар дастури ва таклифномаларини нашр этишни доимий йўлга қўйиш.\nМасъул: маъмурият, бўлим мудирлари\n1. Вилоятдаги мавжуд халқ, жамоатчилик, мактаб музейларига экспозициялар яратиш, меъёрий ҳужжатларни юритишда амалий ёрдам кўрсатиш.\nМасъул: барча илмий ходимлари\n1. Республика ва вилоятларидаги музейларга тажриба алмашиш мақсадида илмий сафарлар уюштириш.\n2. Вилоят туманларида кўчма кўргазмалар ташкил этиш мақсадида хизмат сафарига бориш.\n3. Музейнинг Хазина фондини тўлдириш мақсадида вилоят ҳудудида экспедициялар ташкил этиш.\n1.“Ҳайвонот олами” экспозициясини концепцияси, режасини тайёрлаш.\n2. 1 апрел “Халқаро қушлар куни” муносабати билан “Қушлар бизнинг қанотли дўстларимиз” мавзусида Наманган вилояти табиатни муҳофаза қилиш жамияти билан ҳамкорликда кўргазмали тадбир ташкил қилиш.\n3. 9 апрел Буюк давлат арбоби ва саркарда, соҳибқирон бобомиз Амир Темур таваллуд топган кун муносабати билан «Темурийлар даври меъморчилиги» мавзусида кўргазма ташкил этиш.\nМуддати: 1-15 апрель\n5. 9 май «Хотира ва қадрлаш куни» муносабати билан вилоятдаги фронт ортида меҳнат қилганлар ва 2-жаҳон уруши жанггоҳлари акс этган манбалар асосида «Унутилмас матонат ва жасоратлар» мавзусида кўргазма ташкил этиш.\nМуддати: 1-15 май\n6. 9-май “Хотира ва қадрлаш куни” муносабати билан “Унутмоқ осонмас бизларни” мавзусида кўргазма ташкил этиш. (Муҳаммад Юсуф, Охунжон Мадалиев, Мухриддин Холиқовлар)\nМуддати: 1-10 май\n7. Бобораҳим Машраб таваллуд кунига бағишлаб “Мен таваллуди ўшал фарзанди Намонгониман” мавзуидаги Машраб ҳаёти ва ижодини акс эттирувчи расмлар, китоблар кўргазмасини ташкил этиш.\nМуддати: 12-31 май\n8. “Минерал тошлар” мавзусида кўргазмасини тайёрлаш ва жиҳозлаш ишларини амалга ошириш.\nМуддати: июн ойи\n1.6 апрель Ўзбекистон халқ шоири Ҳабиб Саъдулла таваллуд кунига бағишлаб, шоир билим олган 5-умум таълим мактаби ва шоир, ёзувчилар ҳамкорлигида “Истиқлол ва муҳаббат куйчиси” мавзуида кўргазмали адабий-бадиий тадбир ташкил этиш.\nМуддати: 3 апрель\n2. 9 апрель Соҳибқирон Амир Темур таваллуд куни муносабати билан Наманган шаҳридаги коллеж талабалари ҳамкорлигида "Амир Темур -буюк саркарда ва илм-маърифат ҳомийси" мавзусида кўргазмали тадбир ташкил этиш.\nМуддати: 8 апрель\n3. 18 апрель «Меъморий обидаларни сақлаш куни» муносабати билан «Наманган меъморлари яратган обидалар» мавзусида кўргазмали маънавий-маърифий тадбир ташкил этиш.\nМуддати: 15 апрель\n4. 21-апрель “Халқаро мусаввирлар куни” муносабати билан педагог рассом, НамДУ доценти Алижон Турдалиев билан талабалар учрашуви ташкил этиш.\nМуддати: апрел ойи\n6. 9 май "Хотира ва қадрлаш куни" муносаби билан "Инсон азиз-xoтupa муқаддас", “Улар ҳамиша барҳаёт” мавзуларида кўргазмали учрашув ташкил этиш.\nМасъул: тарих бўлими, маънавият сектори\n7. Оташнафас шоир Бобораҳим Машраб таваллудига бағишлаб Наманган санъат коллежи билан ҳамкорликда “Хақиқат излаб” мавзуида адабий-бадиий тадбир ташкил этиш.\nМасъул: адабиёт ва санъат\nМуддати: май ойи\n8. 12 май “Экологик таътил куни” муносабати билан “Экология ва инсон” мавзусида кўргазмали тадбир ташкил этиш.\n9. 18 май «Халқаро музейлар куни» муносабати билан музей тарих ва мустақиллик кўргазма залларида ўқувчи ёшларга «Очиқ эшиклар куни»ни ташкил этилиши муносабати билан қизиқарли экскурсиялар ташкил этиш ва "Музейдаги мозий тилсимлари" мавзусида тадбир уюштириш.\nМуддати: 18 май\n10. 18 май “Халқаро музейлар куни” муносабати билан “Музей тарих кўзгуси, келажак ёғдуси” мавзусида шоир, санъаткор, тасвирий ва халқ амалий санъати усталари билан бир пиёла чой устида мулоқот ташкил этиш.\n11. 18 май “Халқаро музейлар куни” ойлиги доирасида “Музейларнинг ёшларни ўлкамиз тарихи ва миллий қадриятларимизга садоқат руҳида тарбиялашдаги ўрни” мавзусида вилоят семинарини ташкил этиш\n12. 1 июн “Халқаро болаларни ҳимоя қилиш куни” муносабати билан “Бола билан дунё гўзал” мавзусида 2-меҳрибонлик уйи тарбияланувчилари иштирокида кўргазмали тадбир ташкил этиш.\n13. 1 июнь “Халқаро болаларни ҳимоя қилиш куни” муносабати билан Наманган шаҳридаги “Меҳрибонлик уйи”лари билан кам таъминланган оила фарзандларига “Очиқ эшиклар куни”ни ташкил этиш.\n14. “Ийд рамазон” ҳайити байрами муносабати билан турли хил тадбирлар ўтказиш ва фахрийлар ҳолидан хабар олишни ташкил этиш.\n1. Ўзбекистон халқ артисти Маматхон Убайдуллаев ҳаёти ва фаолиятига оид «Саҳна учун туғилган эди» мавзусида илмий тадқиқот маърузаси тайёрлаш.\n2. «Наманган вилояти археология ёдгорликларини ўрганилиши» тўғрисида илмий тўплам тайёрлаш. (Газета ва журналларидаги, китоблар, фонддаги манбалар асосида)\nМасъул: Аҳмадалиева Л.\n3. «Наманган шаҳар ва туманидаги жойларнинг келиб чиқиш тарихидан» мавзусида илмий маъруза тайёрлаш. (Музей хазинасидаги моддий ва маънавий манбалар, эълон қилинган мақолалар асосида)\n4. Музей фондидаги манбалар ва этнографик маълумотлар асосида «Эркаклар либослари: ўтмишда ва ҳозир» мавзусида илмий маъруза матни тайёрлаш. (Наманган вилояти шаҳар ва туманлари мисолида)\nМасъул: Валиева X.\n5. “Қўқон мухторияти ва Носирхон тўра Камолхон тўра ўғли» мавзусида илмий маъруза матни тайёрлаш ва мақолалар эълон қилиш.\n6. “Ўзбекистон халқ шоираси Зулфияхоним ҳаёти ва ижодига чизгилар” илмий маъруза матни ва мақола тайёрлаш.\n7. “Ўзбегим аёллари” мавзуида илмий маъруза матни тайёрлаш. (Наманган вилоятида етишган таниқли аёллар мисолида)\n8. “Наманган бешикчи усталари ҳаёти тарихидан” мавзуида илмий маъруза матни ва макола тайёрлаш.\n9. “Ўзбек аёлларининг миллий кийимларини хилма-хиллиги” мавзуида илмий маъруза матни ва мақола тайёрлаш. (XIX аср)\n10. “Наманганлик хаттотлар” мавзуида буклет тайёрлаш.\n11.“Портрет жанри” мавзуида буклет тайёрлаш.\n12. “Наманган шаҳрининг археологик ўрганиш масаласига доир” илмий маъруза матнини тайёрлаш\n13. “Наманган шаҳрининг таниқли халқ артистлари” мавзусида илмий маъруза матнини тайёрлаш\n14. “Наманган шаҳрининг муқаддас зиёратгоҳлари” мавзусида илмий маъруза матни тайёрлаш\n15. “Қўқон хонлиги даврида Наманганда амал қилинган солиқ ва унинг турлари” мавзусида илмий маъруза матни тайёрлаш\n16. “Наманган вилоятида ибратли ишлар ва бартараф этиш лозим бўлган муаммолар” мавзусидаги рисола тайёрлаш.\n17. “Вилоятимиз деҳқончилигига оид ислоҳотлари тарихи” мавзусида илмий маъруза матни тайёрлаш ва мақолалар эълон қилиш.\n18. “Нумизматикада акс этган тарих” мавзусида илмий маъруза матни тайёрлаш, фонддаги тангаларни тадқиқ этиш ва шу асосда мақола эълон қилиш.\n19. “Экологик муҳитига инсон таъсири” мавзусида илмий маъруза матни тайёрлаш ва мақола эълон қилиш.\n20. Фонддаги ҳужжатлар ва ашёларни тадқиқ этиш ва шу асосида “Наманганда савдо ва ҳунармандчилик равнақи” мавзусида илмий маъруза ва мақола тайёрлаш. (XIX-XX аср мисолида)\n21. “Ўзбекистон миллий матоларида бўёқлар сайқали” мавзусида илмий маъруза ва мақола тайёрлаш.\n22. Б.Машрабнинг “Мабдаи нур” асари ҳақида илмий маъруза ва мақола тайёрлаш.\n1. Бўлим илмий ходимлари томонидан олиб келинган экспонатларни рўйхатга олиш ва фонд (КК) кирим китобига киритиш ишларини ташкил этиш.\nМасъул: ФХЭК ва бўлим мудирлари\n2. Иккинчи чорак давомида вилоятнинг туманларига экспонатлар тўплаш учун илмий тадқиқот сафарлари уюштириш ва тўпланган экспонатларни рўйҳатга олиш.\nМасъул: бош муҳофиз ва бўлим мудирлари\n3. Музей ва ўлка тарихи учун қимматли бўлган вилоят аҳолиси қўлида сақланиб қолган ашёлар билан музей фондини тўлдириш.\n2. Кирим Китоби, Инвентар китоби ва фондга алоқадор ҳужжатларни Низом асосида юритилишини йўлга қўйиш.\n3. Илмий тадқиқ қилиш ва ўрганиш лозим бўлган экспонатларни тузиш ва илмий ходимларга тақдим этиш.\n4. Хазина фондга янги келтирилган экспонатларни далолатномалар асосида қабул қилиш ва уларга илмий паспорт ёзиш ҳамда экспонатларни суратини олдириш.\nМасъул: бош муҳофиз, фотограф\nМасъул: бўлим илмий ходимлари\n1. “Вилоятимиз сиҳатгоҳлари” мавзусида доимий кўргазма ташкил этиш.\n2. Мустақиллик кўргазма залида вилоятимиздаги ҳарбий қисмлар фаолияти акс этган "Ўзбекистон Қуролли кучлари" кўргазмаси ташкил этиш.\n3. «Ҳунардан бунёд этилган санъат» мавзусида музей хазинасидаги этнографик манбалар асосида кўргазма ташкил этиш.\n4. 6 август “Ядро қуролини тақиқлаш бўйича тадбирлар куни” муносабати билан “Биз тинчлик истаймиз” мавзусида кўргазмали тадбир ташкил этиш.\n5. 12 август «Халқаро ёшлар куни» муносабати билан «Наманганлик жаҳон чемпионлари» мавзусида спорт мусобақаларида ғолиб бўлган ёшлар тўғрисида кўргазма ташкил этиш.\n6. 31 август “Қатағон қурбонларини ёд этиш куни” муносабати билан “Эрта сўнгган юлдузлар” мавзусида кўргазма ташкил этиш.\nМуддати: 15 август-15 сентябргача\n7. 31 август «Қатағон қурбонларини ёд этиш куни» муносабати билан «Унутилмас сиймолар» мавзусида кўргазма ташкил этиш.\nМасъул: тарих бўлими ва мустақиллик сектори\n8. 1 сентябрь Мустақиллик куни муносабати билан “Наманган ва бунёдкорлик” мавзусида кўргазма ташкил этиш.\n9. Ижодкор рассом ва мураббий Аҳадхон Дадабоевнинг ижодий кўргазмасини ташкил этиш.\nМуддати: сентябр ойи\n1. Оромгоҳларда дам олаётган ўқувчи ёшларга музей тўғрисида экскурссиялар уюштириш ва музейдаги ноёб экспонатлар асосида суҳбатлар ташкил этиш.\nМуддати: июль, август\n2. 11 июл “Балиқ тутишга қарши тадбирлар куни” муносабати билан “Вилоятимиздаги балиқчилик фермер хўжаликлари ютуқлари”мавзусида кўргазмали тадбир ўтказиш.\n3. 1-сентябр Ўзбекистон Республикаси Мустақиллиги муносабати билан Наманган шаҳар 52-сонли мактабгача таълим мауссасаси билан ҳамкорликда “Биз бахтли болалармиз” деб номланган мусиқали адабий тадбир ташкил этиш.\nМуддати: август ойи давомида\n4. 1 сентябрь Ўзбекистон Республикаси Давлат Мустақиллиги куни билан “Менинг озод, обод Ватаним” мавзусида мулоқот ва “Очиқ эшиклар куни” ташкил этиш.\nМуддати: 1 сентябрь\n5. 1 сентябр Ўзбекистон Республикаси давлат мустақиллиги куни муносабати билан “Мустақиллик берган имкониятлар” мавзусида кўргазмали тадбир ташкил этиш.\n6. 15 сентябр “Ўрмон ходимлари куни” муносабати билан вилоят ўрмон хўжалиги ходимлари билан ҳамкорликда “Вилоятимиздаги мавжуд ўрмон хўжаликлари” мавзусидаги кўргазмали тадбир ташкил этиш.\n7. 1 октябрь «Устоз ва мураббийлар куни» муносабати билан «Устозлик шарафли касб» мавзусида кўргазмали тадбир ўтказиш.\n1.Кексалар ўгити ва фарзанд тарбиясига оид манбаалар асосида “Тарбияда танаффус бўлмас” мавзусида илмий маъруза матни тайёрлаш.\n2. "Заркент қишлоғи тарихи" номли рисола тайёрлаш. (Музей фондидаги ва қишлоқда олиб борилган этнографик маълумотлар асосида)\n3. «Наманган шаҳри кўчаларининг номланиши тарихидан» мавзусида илмий маъруза матни тайёрлаш\nМасъул: Қорабоев Э.\n4.«Тўй ва маросимларда кийилган либослар: ўтмишда ва ҳозир» мавзусида илмий маъруза матни тайёрлаш (Фонддаги манбалар, шаҳар ва туманларда олиб борилган этнографик тадқиқотлар асосида)\nМасъул: Валиева X\n5. «Наманганда истиқлолчилик ҳаракати ва унинг ўрганилиши» мавзусида илмий маъруза матни тайёрлаш\n6. “Меъморчилик санъати ва унинг ривожланиш тарихидан” мавзуида илмий маъруза матни ва мақола тайёрлаш.\n7. “Наманганлик олима аёллар” мавзуида илмий маъруза матни ва мақола тайёрлаш.\n8. Вилоятимизда маданият йўналишида “Зулфия” мукофотига сазовор бўлган қизлар ҳаётига оид “Спортчи “Зулфиялар” мавзуида илмий маъруза матни ва мақола тайёрлаш.\n9. Наманганлик уста ҳунармандлар яратган ашёлар асосида “Наққошлик касби усталари яратган мактаб” мавзуида илмий маъруза матни ва маҳола тайёрлаш.\n10. “Ўзбек аёлининг ибо-ҳаёси” (Х.Усмоновнинг учлик асари мисолида) рассом тасаввурида мавзуида буклет таёрлаш.\n11. “Машраб асарларида ҳаёт масалалари ифодаси” мавзуида буклет тайёрлаш.\n12. Эркин Азизов ижодига бағишланган “Сеҳрли қўллар” мавзуида буклет тайёрлаш.\n13. “Наманган уездини ташкил топиши ва уни маъмурий бошқарув сиёсати” илмий маъруза матнини тайёрлаш\n14. “XVIII-XIX асрларда Наманганда мадрасалар ва улар фаолияти” мавзусида илмий маъруза матнини тайёрлаш\n15. “XIX аср 2-ярмида Наманганда маориф” мавзусида илмий маъруза матнини тайёрлаш\n16. “Наманганда радио ва телевидениега асос солиниши” мавзусида илмий маъруза матнини тайёрлаш\n17. “Вилоятимиздаги сув ва сув ресурслари” мавзусида илмий маъруза тайёрлаш ва мақола чоп этиш.\n18. “Вилоятимиз қишлоқ хўжалиги тарихи, эришилган ютуқлари” мавзусида илмий маъруза матни тайёрлаш ва мақола эълон қилиш\n19. “Наманган вилояти маҳаллалари номлари тарихи” мавзусида илмий маъруза матни тайёрлаш ва мақолалар эълон қилиш.\n20. “Вилоятимизда етиштирилаётган манзарали ўсимликларни инсон ҳаётидаги ўрни” мавзусида илмий маъруза матни тайёрлаш ва мақолалар эълон қилиш.\n21. “Ёритгичларнинг пайдо бўлиши” мавзусида фонддаги ашёларни тадқиқ этиш асосида илмий маъруза тайёрлаш.\n22. “Ҳужжатларда муҳрланган тарих” мавзусида фонд ҳужжатлар бўлимида сақланаётган маълумотлар асосида ХХ асрнинг 59-йилларигача Намангандаги маориф соҳасидаги ишлар тадқиқ этилган ҳолда илмий маъруза тайёрлаш.\n23.“Самаворлар тарихидан” мавзусида илмий маъруза тайёрлаш.\n1. 1. ФХЭК томонидан фонд бўлимларида кам бўлган ёки мавжуд бўлмаган ўлка тарихи, маданияти, ҳунармандчилигини ўзида намоён этувчи экспонатларни музей хазинасига олиб келишни ва уларнинг рўйхатга олинишини ташкил этиш.\n2. Чорак давомида вилоятнинг туманларига экспонатлар тўплаш учун илмий тадқиқот сафарлари уюштириш.\nМасъул: бўлим мудирлари\nМасъул: бўлим мудирлари ва илмий ходимлар\n2.Фонддаги экспонатларни бўлимлар асосида каталогини тузиш.\n5. Фонд бўлимлардаги экспонатларни тадқиқ этиш ва каталогини тайёрлаш.\nМасъул: маъмурият ва бўлим мудирлари\n1. Республика ва вилоятлардаги музейларга тажриба алмашиш мақсадида илмий сафарлар уюштириш.\n1. 1 октябрь «Устоз ва мураббийлар куни» муносабати билан «Эл ардоғидаги устозлар» мавзусида Давлат мукофотига сазовар бўлган мураббийлар ҳақида ҳикоя қилувчи кўргазма ташкил этиш.\nМасъул: Тарих бўлими ва маънавият сектори\nМуддати: 25 сентябрь- 15 октябрь\n2. 4 октябр “Ҳайвонларни ҳимоя қилиш куни” муносабати билан “Ҳайвонот оламини ҳимоя қилиш ўз қўлимизда” мавзусида кўргазма ташкил қилиш.\n3. 21 октябрь ўзбек тилига Давлат тили мақоми берилган кун муносабати билан “Тилга эътибор, элга эътибор” мавзуида кўргазма ташкил этиш.\nМуддати: 18-30 октябрь\n4. Музей фондидаги ноёб экспонатлар бўлган тангалар асосида «Мухрлар ва тангалар» мавзусида кўргазма ташкил этиш.\n5. Вилоят қишлоқ ва сув хўжалиги бошқармаси билан ҳамкорликда “Вилоятимиз ғаллачилигида эришилган ютуқлар” мавзусида кўргазма ташкил этиш.\n6.17 ноябр “Халқаро талабалар куни” га бағишлаб Нам.ДУ тасвирий санъат факултети билан ҳамкорликда “Талабалик олтин даврим”мавзуида расмлар кўргазмасини ташкил этиш.\nМуддати: ноябр ойи\n7. 8 декабрь “Конституция қабул қилинган кун”га бағишланган “Конституция истиқлол ва истиқбол калити” мавзусида кўргазма ташкил этиш.\n1.1 октябрь “Устоз ва мураббийлар куни” муносабати билан “Устоз отангдек улуғ” мавзусида давра суҳбати ташкил этиш.\n2. 1 октябрь «Устоз ва мураббийлар куни» муносабати билан Наманган санъат коллежи ўқитувчиси, рассом Ахадхон Дадабоев билан талабалар, ўқувчи ёшлар ўртасида «Илдиз ва япроқ» номли учрашув ташкил этиш.\n3. 21 октябрь “Тил тўғрисида”ги Қонунни қабул қилинган кун муносабати билан “Ўзбек тили миллат ғурури” мавзусида музейда ва музейдан ташқарида кўргазмали, маънавий-маърифий тадбир ташкил этиш.\n4. 13 ноябрь шоир, қатағон қурбони Усмон Носир таваллуд кунига бағишлаб Наманган педагогика коллежи билан хамкорликда “Унутмас мени боғим” мавзуида кўргазмали адабий-мусиқий тадбир ташил этиш.\nМуддати: 12 ноябрь\n5. 18 ноябрь Ўзбекистон Республикаси Байроғи қабул қилинган кун муносабати билан “Мустақил юрт байроғи-мустақиллик тимсолидир”,“Табаррук тимсоллар” мавзуларида мулоқотлар, кўргазмали, маънавий-маърифий тадбирлар, учрашувлар ташкил этиш.\n6. 29 ноябр “Бутун жаҳон табиатини муҳофаза қилиш жамияти” ташкил топган кун муносабати билан вилоят табиатини муҳофаза қилиш қўмитаси билан ҳамкорликда “Табиат- эъзозга муҳтож” мавзусида кўргазмали тадбир ташкил этиш\n7. 1 декабр “Халқаро ОИТС га қарши кураш куни” муносабати билан “ОИТС сиз соғлом оила” мавзусида, Вилоят ОИТС маркази билан ҳамкорликда кўргазмали тадбир ташкил этиш.\n8. 3 декабрь “Халқаро ногиронлар куни” муносабати билан ҳайрия ва меҳр мурувват тадбирини ўтказиш.\nМуддати: 2-3 декабр\n9. 8 декабрь Ўзбекистон Конституцияси куни мунсобати билан "Конституция менинг тақдиримда", "Конституция- ҳуқуқимиз кафолати", “Конституция ва ёшлар”, “Хуқуқимиз кафолати”, «Констиуция ва илм олиш ҳуқуқи, виждон эркинлиги» мавзусида кўргазмали тадбирлар, учрашув ва мулоқотлар ўтказиш.\nМасъул: тарих, табиат бўлимлари, маънавият сектори\n1. «Фаровон ҳаёт қаҳрамонлари» мавзусида тўплам тайёрлаш. (Мустақиллик йилларида фидокорона меҳнат қилган ва юксак Давлат мукофоти олган юртдошларимиз тўғрисида)\n2. « Намангандаги халқаро туризм объектлари» мавзусида илмий маъруза матни тайёрлаш. (Наманган вилоятидаги меъморий ёдгорликларни талқин қилиш асосида)\n3.«Наманган вилоятидаги тўй ва маросимлар» мавзусида илмий маъруза матни тайёрлаш. (ХХ асрнинг -50 йиллари ва XXI аср)\n4. «Ҳунармандчилик тарихига бир назар» мавзусида матбуот ва архив материаллари асосида фонддаги буюмларни тадқиқ этиш асосида илмий маъруза матни тайёрлаш ва мақолалар эълон қилиш.\n5. “Наманганлик детектив асарлар устаси Исоқхон Нишонов ҳаёти ва ижоди ҳақида” илмий маъруза матни ва мақола тайёрлаш.\nМасъул: Мўминова Н.\n6. “Ёзувлар тилга кирганда” хазина бўлимидаги қўлёзма ва босма китоблар ҳақида илмий маъруза матни ва макола тайёрлаш.\n7. “Ҳайкалтарошлик санъати намояндалари” мавзуида илмий маъруза матни ва мақола тайёрлаш.\n8. «Сирли сополлар жилоси» мавзусида илмий маъруза матни ва макола тайёрлаш. (хазина бўлимидаги сопол буюмлар мисолида)\n9.“Наққошлик” мавзуида буклет тайёрлаш.\n10. “Наманганнинг биринчи раҳбарлари” илмий маъруза матнини тайёрлаш.\n11. “Наманган шаҳридаги мусиқа мактаблари” мавзусида илмий маъруза матнини тайёрлаш.\n12. “Наманган шаҳрининг тиббиёт коллежлари” мавзусида илмий маъруза матнини тайёрлаш.\n13. “Наманган шаҳрининг педагогика коллежлари” мавзусида илмий маъруза матнини тайёрлаш\n14. “Табиат рассомлар нигоҳида” мавзусида илмий рисола тайёрлаш\n15.“Спорт ва саломатлик” мавзусида илмий маъруза матни тайёрлаш ва мақола эълон қилиш.\n16.“Ёғоч ҳунармандчилиги тарихи” мавзусида илмий маъруза матни тайёрлаш ва мақола эълон қилиш.\n17.“Наманганда халқ табобати” мавзусида илмий маъруза тайёрлаш ва мақола эълон қилиш.\n18. “Миллий бош кийими - дўппилар” мавзусида илмий маъруза тайёрлаш.\n19. “Ғурумсарой кулолчилик буюмлари” мавзусида илмий маъруза тайёрлаш.\n20.“Каштачилик-белбоғ тикиш санъати” мавзусида илмий маъруза тайёрлаш. (музейда сақланаётган манбалардан)\n21. Вилоятдаги удум ва маросимларни ўрганиш ва тадқиқ этиш ва “Нажоткор қадриятлар” мавзусида илмий маъруза матни тайёрлаш.\n1. ФХЭК томонидан тузилган бўлимлар учун тўпланиши зарур бўлган ашёвий буюмларни музей хазинасига олиб келиб топшириш ва уларни рўйхатга олиш.\n4. Йил давомида музейга келтирилган экспонатларни музей Кирим Китоби ва Илмий рўйҳатлаш дафтарига қайд этиш ишларини мунтазам бажариб бориш.\n5. Музейда сақланаётган таъмирталаб экспонатларни режа асосида таъмирлаб бориш.\nНаманган вилоят тарихи ва маданияти давлат\nмузейи директори, тарих фанлари